Сиёсий ислоҳотларсиз тараққиёт бўлмайди – mulkdor.com\nСиёсий ислоҳотларсиз тараққиёт бўлмайди\nFebruary 7 2019, 05:02 Инсон ҳуқуқлариИқтисодКоррупцияМақолаларМулкдорларСиёсатЎзбекистон\nЧетдан қараганда мамлакатимизнинг барча соҳаларида қизғин ислоҳотлар кетаётгандай туюлади. Тан олиш керак, ижтимоий ва иқтисодий ислоҳотлар самара бера бошлади. Бироқ ижтимоий-иқтисодий ислоҳотлар кенг кўламли ислоҳотларсиз ҳеч қачон тўлақонли кутилган натижани бермайди. Бунинг биринчи сабаби сифатида мамлакатимизда ҳамон маъмурий-буйруқбозлик бошқарув тизими ҳукмронлигини тилга олиш мумкин. Мавжуд ҳукуматнинг “танобини тортиб турувчи”, йўл қўяётган хато ва камчиликларни очиқ- ойдин айтишга, ривожланишнинг муқобил вариантларини таклиф қилишга қодир сиёсий кучнинг – ҳақиқий мухолифотнинг йўқлиги эса иккинчи сабаб бўла олади.\n“Пойга” ғолиби Кетмонов!\nТўғри, кимдир мамлакатимизда тўртта сиёсий партия бор, яқинда яна бир сиёсий партия давлат рўйхатидан ўтди, дея эътироз билдириши мумкин. Бу эътироз фақат бир жиҳати билан тўғри. Ҳа, мамлакатимизда демократик тамойиллар мавжуддек қилиб кўсатиш учун ташкил этилган сиёсий партиялар бор, фақат уларнинг сиёсий фаолияти ноль. Уларнинг фаолияти фақат давлат бюджети ҳисобидан кун кўриш ва бунинг эвазига мавжуд ҳукуматни мадҳ қилиш билан чекланган. Шу пайтгача бирон-бир партия вакилини мамлакатни ривожлантишга оид таклиф уёқда турсин, муайян бир соҳани, ёки жилла қурса битта туманни ривожлантиришга оид аниқ, асосланган, расмий ҳукуматнинг дастуридан фарқ қиладиган биронта дастур, таклиф ёки ташаббус билан ёинки муносабат билан чиққанини кимдир эслай оладими? Йўқ, бунақаси бўлган эмас! Президентнинг сиёсий партияларни, депутатларни уйғонишга, фаолликка ундаган чақириқларини эшитмайдиган даражадаги “кар-сақов” партиялар фақат битта нарсани – қарсакбозликни эплай олади! Партияларнинг йўлбошчилари кимўзарга қарсак чалишни қойиллатиш мусобақасини қойиллатмоқдалар, холос! Менимча, пойгада ўзини мухолифат деб эълон қилган ХДП партиясининг лидери Кетмонов 2018 йил сўнгида Президентнинг мурожаатномаси эълон қилинган катта анжумандаги “инновацион” қарсак чалиш услуби билан ғолибликни илиб кетганини ушбу телевидение экранида кўрган ҳар бир киши тан берса керак!\nАйбдор фақат Каримовми?\nОхирги пайтларда мустақилликдан кейинги даврда мамлакатимизнинг ривожланиши билан боғлиқ барча муаммоларни, йўл қўйилган хато ва камчиликларни фақат бир кишига – Мустақил Ўзбекистоннинг биринчи Президентига боғлашга уринувчилар борган сайин кўпаймоқда. Менинг назаримда 1995 йилларга келиб мамлакатимизда ижобий ўзгаришларга, ислоҳотларга барҳам берила бошланди. 1999 йил февраль воқеаларидан кейин мамлакатни бошқариш тўлалигича куч ишлатар органлар қўлига ўтди. Натижада кейинги ўн йил давомида хусусийлаштириш баҳонасида давлат мулки талон-тарож қилинди. Мустақилликнинг дастлабки йилларида катта қийинчилик билан сақлаб қолинган собиқ Иттифоқ ва республика миқёсидаги йирик ишлаб чиқариш масканлари, завод ва фабрикалардан тортиб, то туман даражасида муҳим аҳамиятга эга бўлган корхона ва ташкилотлар муайян шахслар томонидан очиқчасига талон-тарож қилинди. Натижада ишсизлар сони геометрик прогрессия тарзида ошди. Иқтисодий аҳвол кундан-кунга оғирлаша бошлади. Иқтисодий кўрсаткичларлар кўзбўямачиликлар, сохта ҳисоботлар билан гўёки ўсаётгандек қилиб кўрсатилса-да, реал ҳолат бунинг аксини яққол кўрсата бошлади. Шу ўринда битта факт келтириб ўтишим мумкин. Хоразм вилоятида 1996-2006 йилларда биронта ҳам кўп қаватли турар жой қурилмади. Бунинг ўзи кўп нарсани билдиради. Айнан ўша йилларда ҳар бир туманда фаолият кўрсатаётган қурилиш, автохизмат корхоналари, консерва заводлари, йирик чорва фермалари “хусусийлаштириш” оқибатида таг- томиригача йўқ қилинди. Бу ҳолат бутун республика бўйича кузатилди. Аҳвол шу даражага бориб етдики, оиласининг қорнини тўйдириб, эгнини бут қилиш муаммоси кенг халқ оммасининг бош муаммосига айланди. Натижада маънавият, маърифат тушунчалари иккинчи, учинчи даражали масалага айланди. Мавжуд таълим тизимининг бутунлай издан чиқиши оқибатида чаласавод, умрида китоб, газета, журнал ўқимаган, ҳамма масаланинг ечимини пул ҳал қилиш орқали ҳал қилиш мумкинлигига ишонч ҳосил қилган ўзига хос авлод пайдо бўлди. Коррупция, таниш- билишчилик, қариндош- уруғчилик барча соҳаларни кенг қамраб олди.\n2000 йиллардан бошлаб ишсиз, чорасиз қолган кўпчилик эркакларнинг, кейинчалик аёлларнинг хорижга тирикчилик илинжида чиқиб кетиши оммалаша бошлади.\nТўғри, буларнинг барига Ислом Каримов давлат раҳбари сифатида маъсул. Фақат бу айбдорликни тўлалигича биринчи Президентга тўнкаш ҳам адолатдан эмас. Республикадаги иқтисодий-ижтимоий вазиятнинг бу қадар оғирлашишига туртки берган кўпгина омиллар бор.\nШу ерда бир масалага тўхталиб ўтиш керак, одатда демократик тамойилларга риоя қилувчи мамлакатларда давлат раҳбарлигига бир шахс кетма-кет икки муддатдан ортиқ сайланиши тақиқланган. Гарчи бу қоида Ўзбекистон Республикасининг Конституциясида назарда тутилган бўлса-да, амалда бир неча маротаба турли тўқима сабаблар билан И. Каримовнинг ваколатлари ноқонуний равишда узайтирилди. Конституциянинг Президент томонидан поймол этилиши, занжир каби ҳокимлар ва турли мансабдорлар томонидан мавжуд қонунларнинг ўзлари истаганича талқин қилишига йўл очиб берди. Бу эса ҳар қандай жамиятни тараққиётга элтувчи асосий тамойиллардан бири бўлган, “қонуннинг устуворлиги ва унинг барча учун баробарлиги” принципини чиппакка чиқарди.\nКимдир давлат раҳбарлигига сайланишдаги чекловлар ортиқча эканлигини иддао қилиши мумкин! Бироқ шу ўринда марксистик иқтисодий назария (сиёсий иқтисод) билан замонавий ғарб иқтисодий назариясининг (экономикс)нинг асосий фарқларидан бирини эслаш лозим. Экономикс фанида сиёсий иқтисод фанидан фарқли ўлароқ, тадбиркорлик қобилияти (кенг маънода бошқариш ва ташкилотчилик қобилияти) категорияси ҳам ишлаб чиқариш воситалари, табиий ва бошқа хом ашё, меҳнат ресурслари билан бир қаторда чекланган ресурслар сифатида тан олинади. Ҳақиқатанан ҳар бир инсоннинг бошқариш ва ташкилотчилик қобилияти чекланган. Шу боисдан исталган шахснинг муайян лавозимда, айни ҳолатда Президентлик лавозимида бор иқтидоридан фойдаланиш ва намойиш этиш учун икки муддат (одатда 8-10 йил) етарли ҳисобланади. Шахснинг бор салоҳияти сарфланганидан кейин эса одатда депсиниш бошланади. Биринчи Президентнинг энг катта фожиаси ҳам менимча шунда бўлди. И. Каримовнинг фаолиятига яхшилаб назар ташланса, у 2000 йилга келиб президентлик лавозимида ўзида бор имконият ва салоҳиятлардан тўла фойдаланиб бўлган эди. Бу даврга келиб Ўзбекистон бошқаруви, жамият янги куч, янги ғояга муҳтож эди. Айнан мана шундай шароитда ҳақиқий мухолифат бўлганда сайлавларда давлат тепасига келган ва ривожланиш янги босқичга чиқиши мумкин эди. И. Каримов даврини қоралаб, ҳозирги даврда қабул қилинаётган қонун, қарор ва фармонларни осмонларга кўтариб “тубдан бурилишга”, ”янги босқичга” олиб чиқишга хизмат қиладиган “оламшумул” ҳужжат дея баҳолашдан олдин кечаги кунни эслашни маслаҳат берардим. Чунки Биринчи Президент даврида қабул қилинган аксарият ҳужжатлар нафақат ўша давр учун, бугунги кунда ҳам ўз долзарблигини йўқотмаган. Ҳамма гап дастурларнинг, қонунларнинг, ишлаб чиқилган чора- тадбирларнинг ҳаётга тадбиқ қилиниш даражасининг ўта пастлигида. И. Каримов томонидан олға сурилган ғоялар, режалар ва қўйилган вазифаларнинг ҳеч бўлмаганда 60-70 фоизи фақат қоғозларда қолиб кетмай амалда ишлаганида биз ҳозир дунё бўйлаб инвестиция излаб ўтирмаган, аксарият ёшларимиз ўзга юртларда мардикорлик қилмаётган бўларди. Бунинг учун эса фақат И. Каримов айбдор эмас. Бунинг учун Президент атрофида маддоҳлик, қарсакбозлик ва ўз ўрнини сақлаб қолиш учун кўзбўямачилик қилиб, сохта ҳисоботлар тақдим қилган, катта- кичик мансабдорлар ҳам тенг жавобгар. Айтиш лозимки, бундай давлат мулозимларининг аксарияти ҳамон давлат тепасида қолиб, ҳанузгача ҳозирги Президентни кўкларга кўтариш, мақташ билан машғул. Амалда Президент томонидан илгари сурилаётган ислоҳотларнинг мағзини тушунмасдан, ҳамон эскича фикрлаб, эски даврни қўмсаб, ўзгаришларни гоҳида билиб, гоҳида билмай собатаж қилмоқдалар.\nМухолифатсиз ривожланиш бу миф халос!\nПрезидент томонидан ўтказилаётган ислоҳотларнинг самарадорлиги истаймизми, йўқми унинг ижросини таъминловчи кадрларга боғлиқ. Катта минбарларда эса етук кадрлар етишмовчилиги ва халқнинг ўзгаришларга тайёр эмаслиги хусусида гапирилмоқда. Аслида ҳам ҳолат шундайми, деган ҳақли савол туғилади. Биринчи навбатда айтиш керакки, халқ ўзгаришларга янгиликларга нафақат тайёр, интиқ ҳам. Фақат оддий халқ жамиятдаги, иқтисодиётдаги аҳволни ўзгартириш учун бўлаётган курашда маъмурий буйруқбозликка асосланган, ҳиссиз, ҳар қандай ташаббусни бўғишга ўрганган бошқарув тизими тўсиқларидан ўта олмаяпди. Курашда енгилмоқда. Ислоҳотлар тақдири қўлида бўлган раҳбарларнинг кўпчилиги ҳозирги пайтда ўзларини “ўзи хон – кўланкаси майдон” қилиб сезишларига асосий сабаб, бу уларда ўзларини алмаштириб бўлмаслигига ишончи комиллиги. Негаки, мамлакатимиздаги катта-катта мансабдорлар бир- бирлари билан қариндошлик, қудачилик ва таниш-билишлик ришталари билан шу қадар чатишиб кетганки, бир лавозимдан кетиши билан бир неча кундан сўнг бошқа лавозимга тайинланаётганига истаганча мисоллар келтириш мумкин. Шу боисдан ҳам элита ҳар қандай ҳолатда ҳам сувдан қуруқ чиқишига амин. Айнан шу боисдан ҳам Президент Мирзиёев томонидан олға сурилаётган ислоҳотларнинг ижроси қоғоздаги ҳисоботлардан кескин фарқ қилади.\nБундай ҳолатга барҳам беришнинг ягона йўли ўз фикри, ўз қарашига эга бўлган ҳақиқий мухолифатга йўл бериш. Бунинг учун биринчи галда фақат халқнинг ҳисобидан кун кўраётган мавжуд сиёсий партияларни зудлик билан тугатишдан бошлаш керак. Шунингдек, йиллар давомида рўйхатдан ўта олмай юрган мухолиф сиёсий партияларнинг давлат рўйхатидан ўтишига рухсат бериш керак. Бутун дунё тан олган ҳақиқатни тан олиш лозим. Ҳақиқат фақат баҳсларда туғилади! Фикрлар хилма-хиллиги, турли қарашларнинг мавжудлиги хаосга эмас, ривожланишга туртки бўлади. Орқангда кучли рақибнинг борлиги, кишини янада кучлироқ, илдамроқ ва ташаббускор бўлишга ундайди. Хорижда юрган мухолифат вакилларининг юртга қайтишига рухсат бериш, уларни таъқиб қилишни тугатиш Президент Мирзиёевнинг имижи янада ошишига олиб келади. Халқимизнинг, дунё ҳамжамиятининг у бошлаган ислоҳотларга бўлган ишончини оширади. Халқимиз кимнинг кимлигини, кимнинг нимага қодирлигини, ким аравани қуруқ олиб қочмоқчию, ким амалий ишлар қилмоқчи эканини ажратиш имконига эга бўлиши лозим.\nСайлов тўғрисидаги қонун ислоҳотларга зор\nПрезидент 2018 йил якунига доир мурожаатномасида ҳокимлар бундан кейин халқ депутатлари кенгашлари бошқарувига барҳам берилишдек ташаббусини илгари сурди. Энди шуни янада ривожлантирган ҳолда ҳар қандай даражадаги ижро органи раҳбари депутатлик ва сенаторликка сайланишига барҳам бериш лозим. Вилоят, туман, шаҳар ҳокимлари тўғридан-тўғри сайловларда сайланиш тўғрисидаги Президент таклифини ҳам ҳаётга тадбиқ қилиш фурсати етди. Барча даражадаги депутатликка ўз номзодини ва ташаббускор гуруҳ номзоди масаласини кўрсатиш амалиётини тадбиқ қилиш чораларини кўриш ҳам бугунги куннинг муҳим вазифаларидан бирига айланиши лозим. Халқ вакиллари бўлмиш депутатлар қанчалик эркин, фаол бўлса ижро органлари раҳбарларининг самарадорлиги шунчали юқори бўлади. Депутатларнинг, оммавий ахборат воситалари ходимларининг ва бошқа жамоатчилик назорати субъектлари томонидан берилган баҳо ижро органларининг фаолиятини яққол кўрсатувчи мезонга айланиши шарт. Шундагина бир кун олдин сайланган ҳоким суд қарорисиз тадбиркорнинг мулкини бузиб ташлашга журъат қилолмайди. Ўз иш фаолиятида адолатни ва қонун устуворлигини бош мезон қилиб олади.\nХулоса шуки, мамлакатимизда сиёсий ислоҳотлар ўтказиб, ҳақиқий мухолифатнинг фаолият юритишига имкон берилсагина, бошланган иқтисодий-ижтимоий кутилган самарани бериши мумкин. Акс ҳолда Мирзиёев томонидан бошланган ислоҳотлар Каримов давридаги каби фақат қоғозда қолиши эҳтимолдан ҳоли эмас.\n“фақат ўзбекнинг бошида борми хору зор ...\nБир икки кун олдин “Фейсбук”да 25 йил Америкада юриб, АҚШ фуқаролигини олган бир одамнинг Ўзбекистонга қайтаётганини ёзишганди. АҚШдаги консуллик визасини қилиб беришган ...\nЖамиятJune 17 2018, 05:06\nМамлакат Президенти Шавкат Мирзиёев Ӯзбекистонда соғлиқни сақлаш тизимида жиддий камчиликлар мавжудлигини тан олиб, соҳани ислоҳ қилиш даркорлигини илгари сурган эди ва бу ...\nЖамиятOctober 5 2017, 08:10\nЎктам барноев «ўзбекистон ҳаво йўллари»дан ...\nБухоро вилоятининг беқиёс туристик имкониятларидан самарали фойдаланишга тўсиқ бўлаётган ҳолатлар мавжуд. Бу ҳақда Бухоро вилояти ҳокими Ўктам Барноев Сенатнинг ўн олтинчи ...\nЎзбекистонSeptember 28 2018, 06:09


2015 йилнинг энг оммабоп хабарлари - Сараланган / Ўзбекистон янгиликлари, энг сўнгги хабарлар\nМулоҳаза 1 Шархлар 6323 кўрилди\n2015 йилнинг энг оммабоп хабарлари - Сараланган\nдек 30 / 2015\nUZ24 ахборот портали якунланаётган йилда Ўзбекистоннинг сиёсий, иқтисодий ва ижтимоий ҳаётига оид воқеалар орасида энг кўп ўқилган, муҳокамаларга сабаб бўлган ҳамда муштарийларнинг диққат марказида бўлган хабарлар кетма-кетлигини эълон қилади.\nХалқ банкининг "Омад кулганда" лотереяси натижалари\nХалқ банкининг “Омад кулганда” тиражли, пул–буюм ютуқли лотереясининг ютуқлар тиражи 10 февраль куни Хива шаҳрида ва 24-25 октябрь куни Самарқанд шаҳрида бўлиб ўтди. Мазкур ютуқлар тиражларида лотереянинг битта разряди бўйича умумий суммаси 2 497 440 040 сўмлик 235 800 та пул-буюм ютуқлари ўйналди.\nҲар икки тиражларнинг натижалари ўқувчиларимиз диққат эътиборида бўлди. Гарчи натижалар жадвалини хабар ичида ҳавола орқали кўрсатиб ўтган бўлсакда, ўқувчилардан "натижаларни билиб беринг", деган изоҳлар ҳамон қолдирилмоқда.\nШайх Муҳаммад Содиқ Муҳаммад Юсуф ҳазратларининг вафоти\nЎтаётган йилнинг 10 март куни Шайх Муҳаммад Содиқ Муҳаммад Юсуф ҳазратлари 63 ёшларида оламдан кўз юмдилар. Шайх Муҳаммад Содиқ Муҳаммад Юсуф Ўзбекистон ва ислом дунёсидаги энг машҳур олимлардан эди.\nШайх Муҳаммад Содиқ Муҳаммад Юсуф ҳазратларини сўнгги манзилга кузатиш маросими Тошкент шаҳрининг Кўкча даҳаси, “Шайх Зайниддин” жомеъ масжидида ўтказилди. Хабарларга кўра, жаноза маросимида республикамизнинг турли вилоятлари ва бошқа юртлардан ташриф буюрган тахминан 200 000 киши иштирок этди. Жаноза намозига ташриф буюрганлар сафи жомеъ масжидидан ташқарига чиқиб, 1 километргача чўзилди. Зиёратчилар зичлигидан елкага сажда қилинди.\nШайх ҳазратлари билан боғлиқ ҳар қандай хабар йил давомида ўқувчиларимизни қизиқтириб келди.\n29 март куни Ўзбекистон Республикаси Президенти сайлови бўлиб ўтди. Сайловда сайловчилар рўйхатига киритилган 20 миллион 798 минг 52 нафардан 18 миллион 942 минг 349 нафар сайловчи овоз беришда иштирок этди. Сайлов натижаларига кўра, овоз беришда иштирок этган сайловчиларнинг 17 миллион 122 минг 597 нафари ёки 90,39 фоизи Тадбиркорлар ва ишбилармонлар ҳаракати – Ўзбекистон Либерал-демократик партиясидан кўрсатилган номзод Ислом Абдуғаниевич Каримовни ёқлаб овоз берди. Амалдаги қонунларга мувофиқ, Ўзбекистон Республикаси Марказий сайлов комиссияси Ислом Абдуғаниевич Каримовни Ўзбекистон Республикаси Президенти лавозимига сайланган деб ҳисоблаш тўғрисида қарор қабул қилди.\n2015 йил 10 апрель куни Ўзбекистон Республикаси Президентининг инаугурация маросими бўлиб ўтди.\nИдиш-товоқлари ариқ сувида ювилаётган кафе\nСергели деҳқон бозори атрофида олинган “ҳайратланарли” суратлар асосида тайёрланган хабар фойдаланувчилар томонидан энг кўп муҳокама қилинди. Суратларда Сергели бозори атрофидаги кафелардан бирида кўча бўйидаги ариқ сувида идиш-товоқлар ювилаётгани акс этган.\nЁнғинлар: автобуслар, бозорлар...\nЖорий йилда ҳам пойтахтимизда Mercedes Benz русумидаги автобусларнинг ёниб кетиши ҳолатлари кўп бор кузатилди. Бу ҳодиса фақатгина ёзнинг жазирамасида эмас, балки қишнинг совуқ кунларида ҳам юз берди.\nХусусан, “Чилонзор буюм бозори” дан Сергели туманига кетиш йўлида Mercedes-Benz маркали йўловчи автобусининг ёниб кетаётгани акс этган суратлари ва видеоси интернет тармоқларида энг кўп тарқалди. Суратларга кўра, автобус бутунлай ёниб кетган.\nШунингдек, бир қанча бозорларда ҳам ёнғинлар содир бўлди. 23 июнь куни Зарафшон шаҳридаги кейим-кечак бозорида электр тармоқларининг носозлиги туфайли ёнғин келиб чиқди. Ёнғиндан кейин дўконларнинг темир қисмлари қолган, холос.\n18 август куни Тошкент шаҳрининг “Беруний” метро бекатидаги “Ўзкўргазмасавдо” биноси яқинида жойлашган озиқ-овқатлар бозорида ёнғин содир бўлди. Ёнғинни ўчириш учун ўнга яқин ўт ўчириш машинаси жалб этилди.\n21 август куни пойтахтимизда жойлашган "Бек Барака" бозорида ёнғин юз берди. Ёнғин бозор ичидаги овқатланиш шохобчасида келиб чиққан ва ўт ўчириш ходимлари томонидан бартараф этилган.\nБундан ташқари, 24 август куни Тошкент вилояти Юқори-Чирчиқ туманида газ қувури портлаши оқибатида очиқ ҳудудда ёнғин келиб чиққан. Соғлиқни сақлаш вазирлиги фалокат оқибатида ҳеч ким жабрланмаганлигини маълум қилди. Бу пайтда ижтимоий тармоқларда воқеа тафсилотлари билан боғлиқ турли асоссиз гап-сўзлар тарқалди.\n18 сентябрь куни Тошкент шаҳри Олой бозори яқинида жойлашган Бизнес марказда бинонинг иситиш тизимида олиб борилган пайвандлаш ишлари пайтида ёнғин хавфсизлиги қоидаларига риоя қилмаганлиги оқибатида ёнғин содир бўлди.\n8 август куни Урганч шаҳрининг «Ёшлар кўли» маданият ва истироҳат боғидаги кўприк тўсиқларининг қулаб тушгани ва қурбонлар ҳақидаги янгилик кутилмаганда ҳаммани ларзага солди. Кўл ўртасидаги сунъий оролда хонанда Наврўз Собировнинг концерти ўтказилиши муносабати билан юзлаб одамлар кўприк устига тўпланган. Концерт томошабинларнинг жўшқин қарсаклари остида бошланди, аммо тез орада тўсиқларнинг синиши ва сувга қулаётган томошабинларнинг шовқини билан тўхтаб қолди.\nМахсус Ҳукумат комиссияси содир бўлган воқеанинг сабаблари ва оқибатларини ўрганаётган бир пайтда, Интернет тармоғида ушбу фожиали воқеа кенг муҳокама этилди. Кимдир кўприк қурувчиларини ишга лаёқатсизликда айблаб, кўприк шунчаки талаб этилган хавфсизлик меъёрларига жавоб бермаганини қайд этди. Бошқалар томошабинларнинг шу қадар кўп бўлишини олдиндан кўра билиши ва зарур чоралар кўриши керак бўлган концерт ташкилотчиларни айблади. Учинчилар эса ўзини ўта жўшқин тутган ва кўприк дош бера олмаган одамларнинг ўзини айбдор санади.\nЯкунланаётган йил кўпчиликнинг ёдида зилзилалар кетма-кетлиги билан сақланиб қолса, ажаб эмас. 2015 йил давомида республиканинг ҳудудлари бўйлаб магнитудаси 3-4 атрофида эпимаркази қўшни мамлaкатларда бўлган бир неча зилзилалар кузатилди. Ноябрь ойининг ўзида, 17- 22 ноябрь оралиғида тўрт маротаба ерости силкинишлари сезилди. Шундан сўнг аҳоли ўртасида яқин кунларда Тошкентда 10 балли зилзила юз бериши ҳақидаги гап-сўзлар тарқалди.Сейсмология институти томонидан Тошкентда ер силкиниши содир бўлиши ҳақидаги прогноз институт томонидан берилмаган ва бундай зилзиланинг содир бўлиш эҳтимоли йўқлиги таъкидланди. Охирги марта 26 декабь куни кечаси Ўзбекистоннинг олти ҳудудида ерости силкинишлари юз берди.\nНархи оширилган GM Uzbekistan автомобиллари\nGM Uzbekistan автомобилларининг нархлари 30 фоизгача оширилди.\nSpark, Cobalt, Lacetti, Оrlandо ҳамда Маlibu автомобилларининг 1-2 позициясига тўлов хорижий валютага ўтказилди. Уч цилиндирли Маtiz 08 ҳажмли автоулов, Nexia 1,5 Sonc нархи арзонлашган. Ушбу автоуловлар аввал ҳам хорижий валютада эди ва ҳозир ҳам ушбу валютада қолди.\nМазкур хабардан сўнг, автомобилга олдиндан тўловларни амалга оширган мижозлар бизга кўплаб саволлар билан изоҳларда мурожаат этишда давом этишмоқда.\nОлиш муддати узайтирилмаган, улгурмаганларга жарима белгиланган, кейинроқ 2018 йилга қадар узайтирилган ва жарима бекор қилинган БИОМЕТРИК ПАСПОРТ\n“Ўзбекистон Республикасида паспорт тизимини янада такомиллаштириш чора-тадбирлари тўғрисида”ги фармонига асосан паспорт олиш ёшига етган барча фуқаролар 2015 йилнинг 31 декабрига қадар биометрик паспорт олишлари зарурлиги белгилаб қўйилганди.\nКейинроқ, аҳоли орасида “биометрик паспорт олиш муддати 2017 йилгача узайтирилар экан”, деган миш-мишлар тарқалди. Лекин, мутасадди вкиллар томонидан белгиланган муддатнинг узайтирилиши ҳақида ҳозирча ҳеч қанақа расмий ҳужжат қабул қилинмаганлиги маълум қилинди. Шунингдек, жорий йил охиригача эски намунадаги паспортини биометрик паспортга алмаштиришга улгурмаган фуқароларга нисбатан жарима белгиланди.\nБироз вақтдан сўнг эса Ўзбекистон фуқароларининг эски намунадаги паспортларини биометрик паспортларга алмаштириш муддати 2018 йил 1 июлгача узайтирилгани ва йил сўнгига қадар биометрик паспортларни олишга улгурмаган фуқаролар жаримага тортилмаслиги расман эълон қилинди.\n09 янвuary 2016, 14:59


Пахтакор туман ҳокимининг сайёр қабули бўлиб ўтди » Пахтакор тумани ҳокимлиги расмий сайти\nПахтакор тумани ҳокимлиги » Янгиликлар » Пахтакор туман ҳокимининг сайёр қабули бўлиб ўтди\nПахтакор тумани аҳолиси тамонидан сайёр қабулда жами 19 та масала кўрилди\nЎзбекистон Республикаси Президентининг Пахтакор туман Халқ қабулхонаси биносида туман ҳокимининг туман мутасадди ташкилот раҳбар ходимлари иштирокида сайёр қабул ташкил этилди.\nСайёр қабул давомида туман аҳолисининг муаммолари ўрганилди. Тадбир карантин талабларига риоя этилган ҳолда ўтказилди.\nОммавий қабулда жами 19 нафардан зиёд фуқаро турли масалалар бўйича мурожаат этди. Мурожаатларнинг асосий қисми шу ернинг ўзида ҳал этилди. Вақт, маблағ талаб этадиган мурожаатлар тегишли идораларга топширилиб, ижроси назоратга олинди.


- Июнь 29, 2018\nИСЛОМ ГЎЗАЛ АХЛОҚҚА ЧОРЛАЙДИ\nМуҳтарам жамоат! Гўзал ахлоқда ислом оламига намуна бўлган Пайғамбаримиз соллаллоҳу алайҳи васаллам ўз умматларини доимо ҳусни хулқга, хуш муомалага, ўзаро меҳр-оқибатга, катталарга иззат-ҳурмат, кичикларга эса раҳм-шафқатли бўлишга, ўзгани айб-нуқсонларини ва саҳв-хатоларини кечиришга ва ҳоказо каби гўзал ахлоқлар билан зийнатланишларига чақирганлар. Айни пайтда Пайғамбаримиз алайҳиссалом биринчи даражадаги ахлоқи ҳамида соҳиби эканларига асло шубҳа йўқ. Бу ҳақда Аллоҳ таоло Қуръони каримда: “Албатта, Сиз буюк хулқ узрадирсиз!” (Қалам сураси, 4-оят) деб марҳамат қилган.\nДинимиздаги барча ибодатларнинг негизи ва моҳиятида гўзал ахлоқ ётади. Бунга мисол тариқасида қуйидаги оятни келтириш мумкин:\nяъни: “Албатта, намоз фаҳш ва ёмон ишлардан қайтарур” (Анкабут сураси, 45-оят). Шу каби рўза, закот, ҳаж ва бошқа ибодатларнинг мукаммал ва Аллоҳнинг ҳузурида мақбул бўлишида ҳам гўзал ахлоқ асосий ўрин тутади. Зеро, имон барча гўзал ахлоқларни ўзида мужассам этади. Мусулмон кишининг гўзал ахлоқи унинг соғлом эътиқоди ва имонининг комиллигига далолат қилади. Бу ҳақда Абу Ҳурайра розияллоҳу анҳудан ривоят қилинган ҳадисда Пайғамбаримиз соллаллоҳу алайҳи васаллам шундай марҳамат қилганлар:\nعَنْ أَبِي هُرَيْرَةَ رَضِيَ اللَّهُ عَنْهُ قال: قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ: "أَكْمَلُ الْمُؤْمِنِينَ إِيمَانًا أَحْسَنُهُمْ خُلُقًا وَخِيَارُكُمْ خِيَارُكُمْ لِنِسَائِهِمْ خُلُقًا" (رواه الإمام الترمذي).\nяъни: “Мўминларнинг ичида энг имони комили хулқи чиройли бўлганидир. Сизларнинг яхшиларингиз аёлларига яхши хулқ билан муносабатда бўладиганингиздир”, (Имом Термизий ривояти).\nКиши имони қандайлигини билмоқчи бўлса, унинг тарозуси чиройли хулқдир. Айниқса, ўзидан заифлар (хотин, бола ва қўл остидаги ходимлар)га чиройли муомалада бўлиш энг яхши мўъминлар қаторига кириш ҳисобланади.\nعَنْ جَابِرٍ رَضِيَ اللَّهُ عَنْهُ أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ قَالَ: "إِنَّ مِنْ أَحَبِّكُمْ إِلَيَّ وَأَقْرَبِكُمْ مِنِّي مَجْلِسًا يَوْمَ الْقِيَامَةِ أَحَاسِنَكُمْ أَخْلَاقًا" (رواه الإمام الترمذي).\nяъни: Жобир розияллоҳу анҳудан ривоят қилинган ҳадисда Пайғамбар алайҳиссалом айтадилар: “Сизларнинг менга суюклироғингиз ва қиёмат куни менга яқинроғингиз ахлоқи гўзалларингиздир” (Имом Термизий ривояти).\nҲусни хулқ инсондаги барча фазилатларнинг энг олий ва афзалидир. Чунки унинг эгасидан доимо яхшилик кутилади. Яна бир ҳадисда шундай келади:\nعَنْ أَبِي هُرَيْرَةَ رضي الله عنه قَالَ: سُئِلَ رَسُولُ اللهِ صلى الله عليه وسلم عَنْ أَكْثَرِ مَا يُدْخِلُ النَّاسَ الْجَنَّةَ؟، قَالَ: تَقْوَى اللهِ وَحُسْنُ الخُلُقِ (رواه الإمام الترمذي).\nяъни: Абу Ҳурайра розияллоҳу анҳудан ривоят қилинади, Пайғамбаримиз соллаллоҳу алайҳи васаллам инсонларни жаннатга киришларига кўпроқ сабаб бўладиган нарса ҳақида сўралдилар. Шунда У зот “Аллоҳга тақво қилиш ва ҳусни хулқли бўлиш” - деб жавоб бердилар, (Имом Термизий ривояти).\nИнсон чиройли хулқи сабаб охиратда улуғ даражаларга эришиши ҳадиси шарифларда зикр қилинади:\nعَنْ ابْنِ عَبَّاسٍ رَضِيَ اللَّهُ عَنْهُمَا قَالَ: قَالَ رَسُولُ اللهِ صلى الله عليه وسلم: إِنَّ الْعَبْدَ لَيَبْلُغُ بِحُسْنِ خُلُقِهِ عَظِيْمَ دَرَجَاتِ الْآخِرَةِ، وَالْخُلُقُ الْحَسَنُ يُذِيْبُ الْخَطَايَا كَمَا يُذِيْبُ الْمَاءُ الْجَلِيْدَ، وَالْخُلُقُ الْسُوءُ يُفْسِدُ الْعَمَلَ كَمَا يُفْسِدُ الْخَلُّ الْعَسَلَ )رواه الإمام الطبراني.(\nяъни: Ибни Аббос розияллоҳу анҳумодан ривоят қилинади, Пайғамбаримиз соллаллоҳу алайҳи васаллам айтадилар: “Албатта, банда чиройли хулқи сабабли охиратда улуғ даражаларга эришади. Чиройли хулқ, худди сув музни эритгани каби, гуноҳларни йўқотади, ёмон хулқ эса, худди сирка асални бузгани каби, амални бузади” (Имом Табароний ривояти).\nعَنِ ابْنِ أَبِي حُسَيْنٍ رضي الله تعالى عنه قَالَ: قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ: "أَلَا أَدُلُّكُمْ عَلَى خَيْرِ أَخْلاقِ أَهْلِ الدُّنْيَا وَالآخِرَةِ: أَنْ تَصِلَ مَنْ قَطَعَكَ، وَتُعْطِيَ مَنْ حَرَمَكَ، وَتَعْفُوَ عَمَّنْ ظَلَمَكَ" (رواه الإمام البيهقي).\nяъни: Ибни Абу Ҳусайн розияллоҳу анҳудан ривоят қилинади Пайғамбар алайҳиссалом дедилар: “Сизларни дунё ва охират аҳлининг энг яхши хулқларига далолат қилайми”? - деб “Сендан алоқани узган (қардошинг)га боғланмоғинг, сендан қизғанган кишига бермоғинг, сенга зулм қилганни кечирмоғинг” дедилар, (Имом Байҳақий ривояти).\nعَنْ عَبْدِ اللهِ رَضِيَ اللهُ تَعَالَى عَنْهُ قَالَ: قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ: "لَيْسَ الْمُؤْمِنُ بِالطَّعَّانِ وَلَا اللَّعَّانِ وَلَا الْفَاحِشِ وَلَا الْبَذِيءِ" (رواه الإمام الترمذي).\nяъни: Абдуллоҳ розияллоҳу анҳудан ривоят қилинади, Набий соллаллоҳу алайҳи васаллам айтадилар: “Мўмин таъначи, лаънатчи, фаҳшчи ва уятсиз бўлмайди”, – дедилар, (Имом Термизий ривояти).\nДемак, гўзал хулқли киши, таъна қилиш, лаънатлаш, фаҳш сўзларни гапириш, уятсиз гап-сўзлар ва хатти-ҳаракатлар каби ёмон хулқлардан тийилиши лозимдир.\nعَنْ عَبْدِ اللَّهِ بْنِ المُبَارَكِ رضي الله عنه، أَنَّهُ وَصَفَ حُسْنَ الخُلُقِ فَقَالَ: هُوَ بَسْطُ الوَجْهِ، وَبَذْلُ المَعْرُوفِ، وَكَفّ الأَذَى\nяъни: Абдуллоҳ ибн Муборак раҳматуллоҳи алайҳ гўзал хулқни: “Очиқ юзлилик, яхшилик қилиш ва азият беришдан тийилиш” дея таърифлаганлар.\nҲазрати Али каррамаллоҳу важҳаҳу дедилар: “Гўзал хулқ учта хислат билан ҳосил бўлади: ҳаромдан тийилиш, ҳалолни излаш, аҳлига бағрикенглик қилиш”.\nСаҳл ибн Тустарий раҳматуллоҳи алайҳдан гўзал хулқ ҳақида сўрашганда: “Гўзал хулқнинг энг қуйи даражаси машаққатларни кўтариш, мукофотдан кечиш, золимга раҳм-шафқат қилиб, уларга мағфират тилаш”, дедилар.\nسُئِلَ ذُو النُّونِ الْمِصْرِي قُدِّسَ سِرُّهُ مَنْ أَدْوَمُ النَّاسِ عَنَاءً؟ قَالَ: أَسْوَؤُهُمْ خُلُقاً\nяъни: Зуннун Мисрий қуддиса сирруҳудан: “Энг кўп ғам-ғусса чекадаган киши ким?”, деб сўрашганида у зот: “Энг хулқи ёмон кимса”, деб жавоб берганлар.\nЮқоридаги ҳадиси шариф ва уламолар ўгитларидан хулоса қиладиган бўлсак, инсон чиройли хулқларга одатланиши ва ёмон хулқларни тарк этиши бу динимизнинг асоси ва Пайғамбаримизнинг асосий ўгитларидир. Чиройли хулқлар инсонни дунё ва охиратдаги мартабасини баланд қилади, ризқини кенг қилади. Ёмон хулқ эса икки дунёда ҳам хорлик ва надоматга сабаб бўлади.\nКейинги пайтларда юртимизда “оммавий маданият” номи остида мусулмонларга хос бўлмаган ҳаёт тарзини тарғиб қилиш кўзга ташланмоқда. “Оммавий маданият” ёшларга ҳаёсиз, масъулиятсиз бир ҳаёт тарзини безаб кўрсатмоқда. Яъни, ҳеч нарсада ҳалол, ҳаром деган чегара йўқ, бу дунёга бир марта келинади, ўйнаб кулиб қолиш керак, дунё лаззатларини тотиб қолиш керак, каби фикрларни ўртага ташламоқда. Тўғри, худди мана шу ғоялар билан яшаганлар тарихда ҳам бўлган. Уларнинг ҳаммаси бало, офат ва Аллоҳнинг азобига дуч келиб, қирилиб кетдилар. Ўзига дин диёнат ва чиройли хулқни шиор қилиб олганларнинг эса ишлари, авлодлари, динлари ҳануз давом этмоқда. Қуш уясида кўрганини қилади, деганларидек, ёш авлодга биз катталар ўрнак бўлишимиз керак. Айниқса, катта масъулият эркакларнинг зиммасига тушади. Агар фарзандлар тарбиясига беъэтибор бўлсак, уларни “оммавий мадания”нинг қўлига топшириб қўйсак, динимиз, келажагимиз ва миллатимиз хавф остида қолади.\nМуҳтарам жамоат! Мавъизамизнинг давомида суюкли Пайғамбаримиз соллаллоҳу алайҳи васалламнинг гўзал хулқларидан баъзиларини қисқача баён қиламиз. Уламолар қуйидаги одобларга риоя қилиб, уларни ўзининг доимий одатига айлантириб олган киши Расулуллоҳ соллаллоҳу алайҳи васалламнинг хулқлари билан хулқланган бўлади, дедилар:\nБарча ёмон сўз ва ишлардан тийилиш;\nОдамлар билан муомала қилишда овозни баландлатмаслик;\nЗиммадаги вазифани бажаришда сусткашлик қилмаслик;\nКўп кулишдан сақланиш;\nЭҳтиёжмандларнинг ҳожатларини раво қилишни ортга сурмаслик;\nАҳли-оиласига уй ишларида кўмаклашиш;\nБировга азият бериши мумкин бўлган сўзларни ҳазиллашиб ҳам айтмаслик;\nШирин сўзли бўлиш;\nФақат рост гапни гапириш;\nИнсонларга ҳам, бошқа ҳайвонларга ҳам раҳм шафқатли бўлиш;\nҒазабланмаслик, ғазаби келган пайтда "аъузу биллаҳи минаш шайтонир рожийм" дейиш;\nКўп гапиришдан тийилиш;\nШижоатли бўлиш, ўзининг зарарига бўлса ҳам ҳақни гапириш;\nИнсонларнинг насиҳатларини қабул қилиш;\nИнсонларнинг азиятларига сабрли бўлиш;\nЎзи учун яхши кўрган нарсани бошқаларга ҳам бўлишини яхши кўриш;\nАллоҳ таоло барчамизни Пайғамбаримиз соллаллоҳу алайҳи васалламнинг хулқларини ўрганиб, ҳаётимизга татбиқ қилиб яшаш бахтига муваффақ айласин. Омин!\n1600 марта ўқилди\nДругие материалы в этой категории: « 29.06.2018 й. Мусулмон ёлғон гапирмайди\t13.07.2018 й. Ҳар ишда ҳалоллик лозим »\nIslom_gozal_axloqqa_chorlaydi.pdf (1574 марта юклаб олинди)\nIslom_gozal_axloqqa_chorlaydi.doc (434 марта юклаб олинди)\nОдобни аввало ким беради?\nҚуръони карим ҳукмига кўра\nМаслаҳатсиз мурожаат келтирар кулфат\nНишонга урилган гаплар – 1\nТиббиёт илмининг аҳамияти\nЎз жонига қасд қилиш – неъматларга ношукрликдир\nЗино – разолат ботқоғи\nКим уламоларни масхара қилса охирати куяди\n28.09.2018 й. Устозларга эҳтиром (1-октябрь – Устоз ва мураббийлар куни)\n21.09.2018 й. Ичкиликбозлик – кони зарар\n14.09.2018 й. Тежамкор бўлган муҳтожлик кўрмас


Кўришлар сони: 262\nSSD қаттиқ диски оддий қаттиқ дискдан тубдан фарқ қилувчи қурилмадир. Анъанавий қаттиқ дискдан фойдаланганда одатий бўлган кўпгина нарсалар SSD билан бажарилмаслиги мумкин. Биз бу ва бошқа бундай дисклар ҳақида ушбу мақолада суҳбатлашамиз.\nҚўлда дефрагментация қилманг\nУшбу қаттиқ дискларда дефрагментация қилиш ярамайди. Айниқса стандарт бўлмаган дефрагментация дастурларидан фойдаланилганда SSD учун салбий таъсир қилиши кўпроқ. SSD дискларда ёзиш сони чекланган. Дефрагментация эса маълумотларни бир жойдан иккинчи жойга кўп марталаб ёзиб, ўчиришига тўғри келади. Шу билан бирга, Windows диск оптималлаштириш ўчириб қўйманг. SSD у қаттиқ диск билан қилса йўл бирлашма эмас, лекин аслида унинг иш фаолиятини оптималлаштиради.\nАвваллари дефрагментациядан сўнг компьютер ишлаши тезлашганини сезган бўлсангиз, бу SSD дисклар билан сезиларли натижага эриша олмайсиз. Механик қаттиқ дискда дефрагментация фойдалидир, чунки у ахборотни ўқиш учун зарур бўлган бош ҳаракатлар сонини камайтиради: юқори парчаланган HDD-да, ахборот бўлакларини механик қидириш учун зарур бўлган анча вақт туфайли компютер қаттиқ дискка киришда «секинлашиши» мумкин.\nҚаттиқ ҳолатдаги дискларда механикадан фойдаланилмайди. Қурилма шунчаки маълумотларни ўқийди, улар жойлашган жойидан қатъи назар амалга оширилади.\nWindows ХР, Vista ёки бошқа эски операцион тизимлардан фойдаланманг ва TRIM ни ўчирманг\nАгар компютерингизда SSD ўрнатилган бўлса, сиз замонавий операцион тизимидан фойдаланишингиз керак. Хусусан, Windows ХP ёки Windows Vista фойдаланиш мақсадга мувофиқ эмас. Бу иккала ОТ ТРИМ буйруқларини тушунмайди. Шундай қилиб, эски операцион тизимда файлни ўчирганингизда, бу буйруқни қаттиқ дискка юбора олмайди ва шунинг учун маълумотлар қолади (қолганлари контроллерга боғлиқ, лекин умуман олганда-бу жуда яхши эмас).\nБу потенциал маълумотларни ўқиш имкониятига эга бўлиш, деган маънони англатади, деб аслида ташқари, у ҳам секин компютер ишлашини олиб келади. ОС дискка маълумот ёзиш керак бўлганда, аввал маълумотни ўчириб, сўнгра уни ёзиб олиш керак, бу эса ёзиш операциялари тезлигини камайтиради. Шу сабабли, сиз Windows ТРИМ ўчириб керак эмас 7 ва бу буйруқ қўллаб-қувватлаш, бошқа операцион тизимлари. Ideal, сиз Windows фойдаланиш керак 10.\nSSD ни тўлиқ тўлдирманг\nSSD дискларда бўш жой қолиш керак. Акс ҳолда, унга ёзув тезлиги сезиларли даражада камайиши мумкин. Бу ғалати туюлиши мумкин, лекин аслида, бу жуда содда. SSD да етарли миқдорда бўш жой мавжуд бўлганда, solid-state дискида янги ахборот ёзиш учун бўш блоклардан фойдаланилади. Ideal ҳолда, SSD ишлаб чиқарувчисидан расмий дастурни юклаб олинг ва захирага қанча жой таклиф қилишини кўринг. Бу хусусият, одатда, бу дастурларда мавжуд (бу Provisioning устидан деб аташ мумкин). Баъзи дискларда бу ҳимояланган жой сукут бўйича мавжуд ва Windows диск бошқарувида тақсимланмаган майдон сифатида кўриш мумкин.\nSSD да бўш жой етарли бўлмаса, унда қисман тўлдирилган блоклар кўп. Бу ҳолда ёзув аввал маълум қисман тўлдирилган хотира блокини Кешга ўқийди, уни ўзгартиради ва блокни дискка қайта ёзади. Бу сизга маълум бир файлни ёзиш учун фойдаланиш керак қаттиқ-давлат диск ахборот ҳар бир блок билан содир бўлади.\nБошқача қилиб айтганда, бўш блокка ёзиш жуда тез. қисман тўлдирилган блокка ёзиш жуда кўп ёрдамчи операцияларни амалга оширади ва натижада у секинлашади. Аввалроқ, тестлар ишлаш ва сақланган ахборот миқдори ўртасида ideal мувозанат учун SSD нинг қуввати ҳақида 75% фойдаланиш керак, деб кўрсатди. Катта ҳажмли замонавий SSD учун бу кераксиз бўлиши мумкин.\nSSD-да тезкор кириш керак бўлмаган катта файлларни сақламанг\nБу жуда аниқ нуқта: филмлар сизнинг йиғиш, расмлар, ва бошқа media материаллари ва архивлар, одатда, юқори тезликда кириш талаб қилмайди. Қаттиқ-давлат SSD дисклар ҳажми кичик ва анъанавий қаттиқ дисклар кўра Gigabyte бошига кўпроқ қиммат. SSD-да, айниқса, иккинчи қаттиқ диск бўлса, операцион тизим файлларини, дастурларни ва тезкор кириш учун муҳим бўлган ва доимий равишда ишлатиладиган ўйинларни сақлашингиз керак.\nОддий ҳужжат файллари (ҳужжатлар билан мен бу ерда видео ва мусиқа ва бошқа ҳар қандай оммавий ахборот воситалари, ҳам дегани) HDD ва SSD бир хил тезликда ўтади, ва шунинг учун қаттиқ-давлат дискда уларни сақлаш ҳеч махсус ҳис бор, у компютер ёки ноутбукда фақат диск эмас шарти.\nМен бу маълумотлар сиз SSD ҳаётини ошириш ва унинг операция тезлигини баҳраманд ёрдам беради деб умид қиламиз. Ўз фикрларингиз билан ўртоқлашинг.\n3 комментария к «SSD билан нима қилиш керак эмас»\nХомут силовой робуст:


Тошкентдаги янги «ВИП» аэропортнинг қурилишига 140 миллион доллар сарфланмоқда\n2021 йилда «Тошкент-Шарқий» аэродромида янги фуқаро авиацияси аэропорт комплексининг 1-босқич қурилиш ишлари тугалланади. Лойиҳанинг умумий қиймати 140 миллион долларга тенг.\nФото: Heerim Architects\nТошкент шаҳрининг Яшнобод туманида жойлашган «Тошкент-Шарқий» аэродроми ҳудудида замонавий фуқаро авиацияси аэропорт комплексининг 1-босқич қурилиш ишлари шу йилнинг якунига қадар амалга оширилади. Бу ҳақда «Ўзбекистон Республикасининг 2021-2023 йилларга мўлжалланган инвестиция дастурини амалга ошириш чора-тадбирлари тўғрисида»ги президент қарорида маълумот берилган.\nТаъкидланишича, аэродром ҳудудидаги фуқаро авиацияси аэропорт комплекси соатига 250 нафар йўловчига хизмат кўрсатиши мўлжалланган. Лойиҳанинг умумий қиймати 140 миллион доллар бўлиб, шунинг 40 миллион доллар қисми 2021 йилда ўзлаштирилади. Лойиҳанинг сўмдаги қиймати 436 миллиард бўлиб, шунинг 327 миллиард сўми Тикланиш ва тараққиёт жамғармаси молияси, 109 миллиард сўм эса тижорат банклар кредити асосида шакллантирилган.\n2018 йил май ойида «Тошкент-Шарқий» аэродроми базасида фуқаролик (хизмат) авиацияси замонавий аэропорт мажмуасини қуриш» лойиҳаси ҳақида хабар берилганди. Ўшанда Мудофаа вазирлиги тасарруфида бўлган «Тошкент-Шарқий» аэродроми «Ўзбекистон темир йўллари» АЖ таркибига ўтказилганди. Айни пайтда лойиҳа «Ўзбекистон темир йўллари» томонидан амалга оширилмоқда.\nЛойиҳанинг биринчи босқичида учиш-қўниш чизиғи ва суткасига 6 минг йўловчини ўтказиш имкониятига эга бўлган терминал барпо этиш режалаштирилган. Барча қурилиш ишлари 2018-2020 йилларда давом этиши назарда тутилганди.\nТаъкидланишича, «Тошкент-Шарқий» янги қуриладиган авиация мажмуасида олий даражадаги хорижий делегацияларни кутиб олиш ва кузатишни ташкил этиш учун зарур шарт-шароит яратилади.\n«Ўсишни истаган ёшлар аввало тил билишлари керак» — БААдаги аэропортнинг ўзбекистонлик менежери билан суҳбат


Ҳукм куни қандай кун? Масиҳнинг 1 000 йиллик бошқарувими? | Таълимотлар\nҲукм куни — у қандай кун?\nҲУКМ кунини қандай тасаввур қиласиз? Кўпларнинг фикрича Ҳукм кунида миллиардлаб одамлар Худонинг тахти олдига келтирилади. Уларнинг ҳар бирига ҳукм чиқарилади. Айримлари осмондаги жаннатга юборилиб мукофотланади, бошқалари эса дўзахда абадий жазоланади. Бироқ бу вақт Муқаддас Китобда бутунлай бошқача тасвирланган. Худонинг Каломида бу вақт даҳшатли эмас, балки умидга тўла қайта тикланиш вақти сифатида тасвирланган.\nБу кун тўғрисида Ваҳий 20:11, 12 да шундай дейилган: «Мен катта оқ тахтни ва унда Ўтирганни кўрдим. Унинг ҳузуридан еру осмон қочар эди, лекин уларга жой топилмади. Бундан ташқари, мен тахт олдида турган катта-кичик ўликларни кўрдим. Шунда китоблар очилиб, ҳаёт китоби деган яна бир китоб ҳам очилди. Ўликлар китобларда ёзилгани бўйича, қилмишларига яраша ҳукм қилинди». Хўш, одамларни ким ҳукм қилар экан?\nИнсониятнинг олий Ҳаками Аллоҳ Яҳовадир. Бироқ ҳукм қилиш ҳуқуқини У бошқасига топширган. Ҳаворий Павлус айтгандай, Худо «Ўзи тайинлаган зот орқали, бутун ер юзини адолат билан ҳукм қиладиган кунни белгилаб қўйган». (Ҳаворийлар 17:31) Ҳакам сифатида Худо тирилтирилган Исо Масиҳни тайинлаган. (Юҳанно 5:22) Аммо Ҳукм куни қачон бошланади ва қанча давом этади?\nВаҳий китобига биноан, Ҳукм куни Армагеддон жангидан сўнг Шайтоннинг дунёси бартараф қилинганида бошланади *. (Ваҳий 16:14, 16; 19:19–20:3) Армагеддондан сўнг Шайтон ва унинг жинлари минг йилга тубсизликка қамаб қўйилади. Ушбу вақт давомида Масиҳнинг 144 000 та ворисдоши ҳакамлар сифатида у «билан 1 000 йил ҳукмронлик» қилади. (Ваҳий 14:1–3; 20:1–4; Римликларга 8:17) Бундан кўриниб турибдики, Ҳукм куни том маънода 24 соатдан иборат эмас. У минг йил давом этади.\nУшбу минг йил давомида Исо Масиҳ «ўлигу тирикларни ҳукм қилади». (2 Тимўтийга 4:1) «Тириклар» Армагеддондан омон қолган «улкан оломонни» ташкил этади. (Ваҳий 7:9–17) Ҳаворий Юҳанно ҳукм қилиниш учун «тахт олдида турган... ўликларни» ҳам кўрган эди. Ҳа, Исонинг ваъдасига кўра, «мозорларда бўлган ҳамма унинг овозини эшитиб чиқади», яъни тирилади. (Юҳанно 5:28, 29; Ҳаворийлар 24:15) Бироқ одамлар нима асосида ҳукм этилади?\nЮҳанно кўрган ваҳийда «китоблар очилиб,.. ўликлар китобларда ёзилгани бўйича, қилмишларига яраша ҳукм қилинди». (Ваҳий 20:12) Бу китобларда одамларнинг ўтмишда қилган ишлари қаламга олинганми? Йўқ, одамлар ўлимидан олдин қилган ишлари асосида ҳукм этилмайди. Буни қаердан биламиз? Муқаддас Китобда: «Ўлган одам гуноҳдан озоддир»,— деб айтилган. (Римликларга 6:7) Бошқача қилиб айтганда тирилганлар ҳаётини янгидан бошлайди. Демак, юқорида эслаб ўтилган «китобларда» Худонинг талаблари ёзилган бўлади. Абадий яшаш учун Армагеддондан омон қолганлар ҳам, тирилганлар ҳам Худонинг амрларига, жумладан, У минг йил давомида берадиган йўл-йўриқларга итоат этишлари лозим. Хуллас, одамлар Ҳукм куни давомида қилган ишлари асосида ҳукм этилади.\nҲукм кунида миллиардлаб одамлар Худонинг иродасини ўрганиш ва унга мувофиқ яшаш имкониятига илк бор эга бўлади. Бу дегани, таълим бериш иши кенг миқёсда олиб борилади. Дарҳақиқат, «ер аҳолиси адолатга ўрганади». (Ишаё 26:9) Бироқ ҳамма ҳам Худонинг иродасига мувофиқ яшашни истамайди. Ишаё 26:10 да: «Ёвуз кишига илтифот кўрсатилса ҳам, у адолатга ўрганмайди. Тўғрилик юртида ҳам ёмонлик қилади, Яҳованинг улуғворлигини кўрмайди»,— деб айтилган. Ҳукм куни давомида бундай ёвуз кишилар абадий йўқ қилинади. (Ишаё 65:20)\nҲукм кунининг охирида омон қолганлар мукаммал одамлар сифатида тўла маънода тирилади. (Ваҳий 20:5) Бу давр мобайнида бутун инсоният дастлабки мукаммал ҳолига қайтади. (1 Коринфликларга 15:24–28) Сўнг одамлар охирги синовдан ўтади. Шайтон озод қилинади ва охирги марта одамларни йўлдан оздиришига йўл қўйилади. (Ваҳий 20:3, 7–10) Унга қарши турганлар Муқаддас Китобдаги қуйидаги ваъда тўлиқ амалга ошганини ўзида ҳис қилишади: «Одил кишилар ер юзига эгалик қилади, улар ерда умрбод яшайди». (Забур 37:29) Дарҳақиқат, Худога содиқ инсонлар учун Ҳукм куни ҳақиқий барака бўлади!\n^ абз. 2 Армагеддон тўғрисида маълумот олиш учун «Танҳо Ҳақ Худога топининг» номли китобнинг 20- бобига ҳамда кўп тилларда нашр этилган «Муқаддас Китобни англамоқ» энциклопедиясининг «Яҳованинг куни» ва «Ҳор-Магидўн» мавзуларига қаранг. Иккала китоб ҳам Яҳованинг Шоҳидлари томонидан нашр этилган.


Ливия қирғоқларида 120 дан зиёд мигрант қутқариб қолинди\n23:08 / 05.03.2017\nШанбадан якшанбага ўтар кечаси Ливия қирғоқларида 122 нафар ноқонуний мигрант қутқарилди, ёрдам етиб келгунга қадар бир соат ичида 5 киши изсиз йўқолган. AFP агентлиги шу ҳақида хабар берди.\nУнга кўра, шиширилган қайиқдаги ноқонуний мигрантлар Golfo Azzurro гуманитар кемасининг радари ёрдамида аниқланган. "100 дан ортиқ киши поёнсиз денгиз ўртасида ноқулай об-ҳаво шароитида мислсиз фожиа ёқасида эди", - дея изоҳлайди ёрдам кўрсатиш операцияси раҳбари Оскар Камп ўзининг Twitter'даги саҳифасида.\nМаълумотларда таъкидланишича, қутқарув кемаси етиб келишидан бир соат олдин 7 киши қайиқдан сувга тушиб кетган, уларнинг фақат икки нафаригина ортга қайтишга муваффақ бўлган. Қутқарилган мигрантларнинг барчаси Лампедуза оролига етказилади.\nХалқаро миграция ташкилоти маълумотларига кўра, 2016 йилда Ўрта ер денгизи орқали Европага ўтганлар сони 360 мингдан ошган, бундан ташқари, 5 мингдан зиёд киши Европа қирғоқларига етиб келмасидан ҳалок бўлган. Жорий йил бошидан буён Европага келаётиб ҳалок бўлганлар сони 300 кишидан ошган.


Баргларнинг катта кичиклиги ва яшовчанлиги\nБаргларнинг новдаларда жойлашиши.\n37-расм. Баргларнинг новдада жойлашиш хиллари\n38-расм. Барг метаморфози (шакли ўзгарган барглар)\nБаргларнинг ички тузилиши\n4 0 -расм. Ғўза баргининг ички тузилиши\nБўлим юзасидан назорат саволлари\nIV боб. ЎСИМЛИКЛАРНИНГ КЎПАЙИШИ\nК 41 -расм. Хломидомонада ( Chlamydomonas )нинг жинсий кўпайиши\n42-расм. Ўрмон қирққулоғи (Dryopteris filix mas)\nНаслларнинг навбатлашиши ёки галланиши.\nЕр усти новдалар\nҚаламча билан кўпайтириш\nБаргларнинг катта кичиклиги ва яшовчанлиги.\nБарглар ўсимлик турига қараб ҳар хил катталикда бўлади. Бази бир ўтсимон ўсимликларда уларнинг катталиги бир неча мм. ни ташкил қилса, базиларида метрлар билан ўлчанади: масалан, Африка ва жанубий Америкада ўсадиган палмалар (Rhaphya taedigera) баргининг узунлиги 20-22, эни эса 10-12 метрга етади. Марказий Осиё тоғларида ўсадиган равочларнинг бази бир турлари йирик баргга эга (ўртача узунлиги бир метргача боради).\nБарг ўсимликларда ўзгарувчан органдир, шунинг учун бир ўсимликнинг ўзида ҳар хил шаклдаги ва катталикдаги баргларни учратиш мумкин. Ўсимликларда учрайдиган ана шундай ҳодисага ҳар хил барглилик ёки гетерофилия деб аталади. Гетерофилия грекча «gеtеrоs»-ҳар хил, «fillon»-барг деган сўзлардан олинган. Бундай ҳодисани кўпинча тут дарахтида, анжирда, сув айиқтовонида кузатамиз. Тут дарахтининг битта новдасида бутун ҳамда бўлакли баргларни учратиш мумкин.\nЎсимликларда баргларнинг яшаш муддати ҳам турличадир. Ўсимликларнинг кўпчилиги ҳар йили кузда ўз баргини тўкади. Барг бандлари асосида ҳужайраларнинг махсус ажратувчи қавати ҳосил бўлиши сабабли хазонрезгилик содир бўлади. Тол, терак ва мевали дарахтлар барги тўкиладиган дарахт ўсимликлар ҳисобланади.\nШунингдек, доимий яшил ўсимликлар ҳам бўлиб, уларнинг барглари бир неча йил яшайди. Буларга нина баргли ўсимликлардан қарағай, оққарағай, қорақарағай; кенг баргли ўсимликлардан шамшод, брескилет; субтропик ўсимликлардан палма, чой, лавр мисол бўлади.\nМасалан, қарағай барги 2 йил, қора қарағай барги 5-7 йилгача, лавр барги 4, олеандра барги 3 йилгача яшайди. Жанубий-ғарбий Африкада ўсадиган вельвичия барглари эса 100 йилгача нобуд бўлмайди. Улар барг асоси билан ўсаверади, учи эса қуриб кетаверади.\nЎсимликларнинг барглари маълум бир тартибда, табиат қонуниятлари асосида - ҳар доим бир-бирига соя қилмайдиган ҳолда жойлашади (37-расм).\n1. Навбат билан ёки кетма-кет жойлашиш. Бунда новданинг ҳар қайси бўғимидан фақат биттадан барг чиқиб, новда бўйлаб пастдан юқорига: бир-\nбирига тескари ёки спирал ҳолда бирин кетин навбат билан жойлашади. Масалан, олма, ўрик, олча барглари спиралсимон ёки кетма-кет жойлашган.\n2. Карама-қарши жойлашиш. Новданинг ҳар қайси бўғимида бир-бирига карама-қарши иккита барг жойлашса, карама-қарши жойлашиш деб аталади. Райҳон, ялпиз ва сирень барглари бунга мисол бўлади. 3. Ҳалқасимон ёки доиравий жойлашиш. Новда бўғимида уч ва ундан зиёд барглар жойлашса, ҳалқасимон ёки доиравий жойлашиш бўлади: элодея, қирқбўғим, олеандра барглари ҳалқасимон жойлашган. Агар ўсимликларнинг ёки бир новданинг баргларига қуёш тушадиган томонидан қаралса, уларнинг ҳаммасини кўриш мумкин. Ҳаттоки остки барглар устки баргларга нисбатан бирмунча узун бўлиб, қуёш ёруғлигига талпиниб туради. Баргларнинг б\nундай жойланишига барг мозаикаси ёки нақшлари деб аталади.\n37-расм. Баргларнинг новдада жойлашиш хиллари: А – навбатлашиб,\nБ – қарама-қарши, В – Г – Д – халқасимон жойлашиш.\nШакли ўзгарган барглар (барг метаморфози)\nабиат шундай мўъжизакорки, шароитга қараб ҳатто барглар ҳам ўз шаклини ўзгартиради (38-расм). Қурғоқчилик ерларда ўсимликлар сувни кам\n38-расм. Барг метаморфози (шакли ўзгарган барглар):\n1 – жингалак, 2 – тикон, 3 – пашша ушлагич барг, 4 – кўзача баргли непентес.\nбуғлатиш учун кўпгина баргларини тиканга айлантиради. Кактус, зирк, спаржа ўсимликларида барглар мутлақо тиканга айланган. Айрим ўсимликларда барг пластинкасининг четидаги тишлари майда тиканларга айланади. Махсар, қушқўнмас ва говтикан ўсимликларида ана шундай баргларни кўриш мумкин. Намгарчилик кам ерларда ўсувчи акация, ковул ўсимликларида эса ён баргчалар тиканга айланади.\nБази бир ўсимликларда баргнинг бутун ёки бирор қисми ипсимон жингалакка айланади. Жингалаги бор бўлган ўсимликлар бошқа ўсимликларга илашиб ўсади ва баргларини қуёш ёруғлигига тўтади. Хашаки\nнўхат, нўхатак, бурчоқ, ясмиқ ўсимликларидаги мураккаб баргларнинг охирги баргчаси шаклини ўзгартириб жингалакка айлантирган.\nСувда ёки ботқоқлик ерларда ўсадиган ўсимликларнинг барглари ҳашаротларни тутиб олиб, уни ҳазм қилишга мослашган. Шунинг учун ҳам улар ҳашаротҳўр ўсимликлар деб аталади. Ботқоқ росянкаси, венерина, мухаловка баргларига ҳашарот қўниши билан тукчалар таъсирланади ва улар ёйилиб ҳашаротни ушлаб олади. Барг безлари эса ўзидан ёпишқоқ суюқлик ферментлар ажратади ва шу суюқлик ёрдамида ҳашаротнинг органик моддалари ўсимликка сўрилади. Бразилияда ўсадиган Непентис ўсимлигида эса барг бандининг бир қисми кўзачага, барг пластинкаси эса қопқоқчага айланган бўлиб, ҳашаротлар шу кўзачага тушиши билан қопқоқча ёпилади, ушланган ҳашаротлар ҳазм бўлади. Шундай қилиб, ўсимликларнинг барглари фотосинтез билан биргаликда ўсимликни азотли органик моддаларга бўлган талабини қондириб туради.\nПиёзбошда барглар ўз хлорофилл доначаларини йўқотиб рангсиз қобиққа айланади ва ўзида захира озиқ моддалар тўплайди. Карам, алоэ барглари эса этли бўлиб, улар ҳам ўзида захира озиқ моддалар йиғади. Хлорофилл доначаларига эга бўлган бу баргчалар органик моддалар ҳам ҳосил қилади.\n39-расм. Маккажўхори баргининг кўндаланг кесими: 1 – устки эпидермис, 2 – ҳаракатлантирувчи ҳужайралар, 3 – мезофилл ҳужайралар, 4 – ўтказувчи боғлам: а – ксилема, б – флоэма, 5 – ўраб турувчи ҳужайралар, 6 – остки эпидермис, 7 – дағал тук.\nаргларнинг ички тузилиши, уларнинг бажарадиган функциясига бирмунча мос келади. Баргнинг ташқи шароитга мослашувчи орган эканлиги, унинг ички тузилишида аниқ ифодаланган. Баргнинг ички тузилишга ундаги, айрим гисталогик элементларнинг тизимига ва уларнинг жойлашиш тартибига, сув режими, ёруғлик, ҳаракат, шамол, тупроқ шароити, денгиз сатҳидан баландликда жойлашиши ва бошқа омиллар сезиларли даражада таъсир қилади. Шунинг учун ҳам баргнинг ички тузилиши, ҳатто бир ўсимликнинг ўзида ҳам фарқ қилади.\nВ. Р. Заленский ўсимликларда сувнинг камайиши ва ёруғликнинг ортиши билан унинг остки қисмидан учки қисмигача барг тизимининг ярус бўйлаб ўзгариш қонуниятларини кузатди. Барглар ўсимликнинг устки ярусига кўтарилган сари маълум бир сатҳда барг томири йиғиндисининг узунлиги ортиб боради, гисталогик элементлари зичлашади, ҳужайралар бирмунча кичраяди, ҳужайра пўсти ва кутикуласи қалинлашади.\nАйниқса, устки ярусда устицаларнинг ҳажми бирмунча кичраяди, миқдори эса кўпаяди. Баргнинг эт қисмида (изень ўсимлигининг) мезофиллдаги устунсимон паренхималарда ҳам ўзгаришлар бўлади, ҳужайралар оралиғи қисқаради ва зичлашади. Изеннинг эпидермис ҳужайраларининг устки деворлари сезиларли даражада қалинлашган ва кутикула билан қопланган. Унинг устицалари кичкина бўлиб, 1 мм кв юзада 67 донагача бўлади. Эпидермис ҳужайралари туклар билан қопланган. Сув сақлаш функциясини бажарувчи бир ёки икки қават юпқа пўстли рангсиз паренхима ҳужайралар - гиподерма эпидермис остида жойлашган.\nБ аргнинг ички тузилиши кўп жиҳатдан барг пластинкасининг шаклига, яъни унинг ясси, кенг ёки ингичка ва игнасимон бўлишига боғлиқ. Икки паллали ўсимликларнинг кенг пластинкали барги икки асосий қисмдан: барг эти ва томирларидан иборат. Барг эти томирларга қараганда юпқа бўлади.\nТомирлар иккита асосий вазифани бажаради. Уларда ўтказувчи найлар бўлганлиги учун сув ва унда эриган минерал ҳамда органнк моддалар оқади. Механик тўқималар эса барг этини мустаҳкам тутиб туради.\n40-расм. Ғўза баргининг ички тузилиши: 1 – ку-тикула, 2 – эпидермис, 3 – устунсимон паренхима,\n4 – булутсимон паренхима, 5 – остки эпидермис,\n6 – устица (оғизча), 7 – колленхима, 8 – айирувчи ҳужайра, 9 – асосий паренхима, 10 – сув ўтказувчи най, 11 – ёғочлик паренхимаси, 12 – элаксимон найлар, 13 – луб паренхимаси, 14 – ўраб турувчи ҳужайралар, 15 – луб толалари, 16 – безча, 17 – тукча.\nарг сиртининг ҳам остки, ҳам устки томони эпидермис билан қопланган (39-расм). Эпидермис ҳужайралари баргда сув буғлантиришни ва ҳаво алмашиниб туришини тўғри таъминлаб боради. Бу ҳужайралар оралиқсиз зич жойлашиб, у баргни қуриб қолишидан ҳамда ташқи физик механик таъсирлардан, шунингдек, баргнинг ички ҳужайралари мезофилига микро организмларнинг киришидан сақлайди. Айрим ўсимликларнинг (бегония, традесканция) устки эпидермис ҳужайраларида антоцион пигментлари бўлиб, баргни, барг бандини ҳар хил рангга бўяйди. Барг эпидермиси хоҳ рангсиз, хоҳ рангли бўлсин ўзидан бемалол қуёш энергиясини ўтказади. Остки эпидермис ҳужайралари орасида кўпгина устицалар жойлашади.\nЭпидермис ҳужайралари устида оддий, туклар жойлашган бўлади. Оддий туклар кўпинча оқ рангда ёки рангсиз бўлиб, қуёш энергиясини қайтаради, устицаларни устини ёпиб қўйиб, сув буғланишини камайтиради. Безли туклар эса ҳар хил кислоталарни ва эфир мойларни ажратиш билан бирга ҳимоя вазифасини ўтайди. Остки ҳамда устки эпидермис орасида хлорофилл доничаларига бой бўлган мезофилл деб аталадиган ассимилацион тўқималар жойлашган. Икки палалли ўсимликларда мезофилл ҳужайралар икки хил кўринишда бўлади. Бир неча қават чўзиқ барг сатҳига перпендикуляр жойлашган ҳужайралар устунсимон ёки полисад парехимаси деб аталади. Бу тўқимада хлоропласт жуда кўп бўлгани учун барг устки томонндан тўқ яшил рангда кўринади.\nУстунсимон паренхима остида бироз юмалоқроқ, турли шаклдаги Ҳужайралар жойлашган бўлиб, улар ғоваксимон ёки булутсимонн паренхима деб аталади. Булутсимон паренхима ҳужайралари сийрак жойлашган, яъни орасида бўшлиқлар бор. Устунсимон ҳужайралар эса улардан зич жойлашганлиги билан фарқ қилади. Булутсимон паренхимада хлоропластлар нисбатан кам, шунинг учун ҳам барг остки томондан оч яшил рангда кўринади. Ҳужайра орасидаги бўшлиқлар орқали ҳаво ва сув буғлари ҳаракат қилади. Кераксиз ҳаво ва сув устица орқали атмосферага чиқарилиб юборилади. Булутсимон тўқима ўзининг ясси томони билан устунсимон тўқимага ёпишиб олиб, унда тайёр бўлган органик бирикмаларни флоэмага етказиб беради. Иккала паренхима биргаликда ассимилияцион тўқимани ташкил қилади.\nБаргнинг микроскопик тузилиши барг сатҳига тушадиган ёруғлик миқдорига ҳам боғлиқ. Қуёш нури яхши тушадиган ердаги ўсимлик (янтоқ, кунгабоқар)лар баргларида бир ёки бир неча қават устунсимон паренхималар мавжуд. Сояда ўсадиган баргларда эса булутсимон паренхима тўқималари ҳосил бўлади. Бундай ҳолатни ҳатто битта ўсимликнинг ўзида ҳам кузатиш мумкин. Демак, офтобда ўсадиган барглар сояда ўсадиганларга қараганда 2-2,5 марта қалин бўлади. Устунсимон паренхима қуёш энергиясининг миқдорига қараб, мослашувчи орган ҳисобланади. Масалан, қуёш энергияси кўп бўлса, ҳужайрадаги хлорофил доначалари ўзининг кичик сатҳи билан қуёшга қараб кам нур олади, агарда бундай энергия камлик қилса, юзаси кенг томони билан қуёшга қараб ёруғлик нурини олади. Қуёш энергияси ҳаддан ташқари кўп бўлса, хлорофил доначалари устинсимон тўқиманинг тубига тушиб, ёруғликдан қочади. Ёруғлик камайганда эса аксинча юқорига кўтарилади.\nБарг ассимиляцион тўқималари орасида томир қисми толали най боғламлари бўлиб, кселема шу боғламнинг устки, флоэма эса остки томонида жойлашади. Остидан эпидермис билан қопланган, у баргнинг томир қисмидан пастдан бир ёки икки қават колленхима тўқимаси жойлашган бўлиб, у баргнинг эластиклик қобилиятини оширади. Унинг остки қисмида асосий паренхима ҳужайралари бор ва унда ҳар хил органик ҳамда анорганик моддалар тўпланади (40-расм). Шунингдек, баргда уни тик ушлаб турувчи ва синиб кетишдан асровчи механик тўқима-склеренхима ҳам мавжуд.\nБир паллали ўсимликлар баргининг ички тузилиши икки паллалилар баргидан бирмунча фарқ қилади. Уларнинг ассимиляцион тўқимасида устунсимон паренхима бўлмайди. Ҳамма ҳужайралар юмалоқ булутсимон ҳужайралардан иборат. Устицалар баргнинг остки эмас, балки устки эпидермисида жойлашган. Буғдойдошлар оиласи вакиллири устки эпидермис ҳужайралари орасида йирик, рангсиз, юпқа пустли ҳужайралар жойлашган бўлиб, уларда асосан сув тўпланиб туради. Иссиқ пайтларда ўсимлик сувсираб колса, улардаги сув бошқа ҳужайраларга ўтиб кетади. Бунда барглар юқорига қараб буралиб, найча ҳосил қилади ва қуёш нуридан сақланади. Эпидермисдаги бу йирик ҳужайраларнинг вазифаси барг шаклини ўзгартириб туришдан иборат. Шунинг учун ҳам бу ҳужайралар ҳаракатлантарувчи (мотор) ҳужайралар деб аталади.\nШундай қилиб, бир паллали ўсимликлар баргининг остки ҳам устки эпидермиси орасида бир хил шаклдаги ассимиляцион туқима - мезофилл ва ўтказувчи боғламлар жойлашган, боғламлар атрофида боғламларни ўраб турувчи мезофилл ҳужайралар ҳам мавжуд. Ўтказувчи боғламлар йирик ва майда бўлади, йирик боғламларда флоэма билан ксилемадан ташкари склеринхима ҳам бор, кичигида эса ксилема билан флоэма бўлади. Эпидермис ҳужайраларининг ташқи пўсти кутин моддаси ва қумтупроқ моддаси билан тўйинган бўлади.\nВегетатив органлар тўғрисида маълумот беринг.\nГенератив органларга нималар киради?\nИлдизнинг вазифаларини айтинг.\nИлдизнинг келиб чиқишига ва ташқи кўринишига кўра хиллари тўғрисида маълумот беринг\nИлдизнинг ички тузилиши, бирламчи ва иккиламчи тузилишини тушунтириб беринг\nШакли ўзгарган (метаморфоз) илдизларни санаб мисоллар келтиринг\nТуганак бактерияли илдизлар ва уларнинг аҳамияти.\nПоянинг вазифаларини айтинг.\nПоянинг ўсиш характерига ва кўндаланг кесимига кўра хилларини айтинг\nНовданинг морфологик тузилиши ва унинг хиллари\nНовданинг шохланиш типларини айтинг\nШакли ўзгарган (метаморфозлашган) новдалар тўғрисида тушунча беринг.\nИкки паллали ва бир паллали ўсимликлар поясининг ички тузилишини тушунтиринг\nПоянинг бирламчи ва иккиламчи ички тузилишини гапириб беринг\nДарахтсимон ўсимликлар поясининг ички тузилишини тушунтиринг.\nБаргнинг вазифалари ва унинг морфологик тузилишини айтинг.\nОддий ва . мураккаб барглар тўғрисида маълумот беринг\nБаргларнинг катта кичиклиги ва яшовчанлигини тушунтириб беринг.\nШакли ўзгарган барглар (метаморфози)ни тушунтириб беринг\nБаргларнинг ички тузилишини тушунтиринг.\nБарча тирик организмларга хос ҳусусиятлар ўсимликларда ҳам мавжуд. Ўсимликлар ҳам нафас олади, озиқланади, ривожланади, кўпаяди ва охирида нобуд бўлади. Барча тирик организмларнинг ўзига ўхшаш янги индивидларни ҳосил қилиши кўпайши деб аталади. Ўсимликлар дунёсида кўпайишнинг турли хили мавжуд. Тубан, шунингдек, юксак ўсимликлар уч хил (жинсий, жинссиз ҳамда вегетатив) кўпаяди.\nБундай кўпайишнинг моҳияти шундаки, физиологик жиҳатдан фарқ қиладиган иккита гаплоид ҳужайра қўшилиб, янги организмни вужудга келтиради (41-расм). Жинсий кўпайишда қўшиладиган ҳужайралар жинсий ҳужайра -гамета деб аталади. Гамета грекча «гамете»-хотин, «гаметес»-эр деган сўздан олинган. Гаметалар орасидаги физиологик фарқ шундан иборатки, бир гамета урғочи, иккинчиси эса эркак ҳисобланади.\nГаметалар бир ёки ҳар хил организмда пайдо бўлиши мумкин. Улар қўшилиб битта ҳужайра - зиготани вужудга келтиради. Янги организм бу зиготанинг ривожланишидан ҳосил бўлади. Агар гаметалар бир-бири билан қўшилмаса, янги организмни ҳосил қилувчи зигота вужудга келмайди ва улар ҳалок бўлади.\nЎсимликларда жинсий кўпайиш конюгация ва копуляция деб аталадиган икки типга бўлинади.\nКонюгация йўли билан кўпайишда ўзаро яқин турган икки ҳужайранинг карама-қарши томонидан махсус ўсимта ҳосил бўлиб, улар бир-бирига қараб ўсади. Ўсимталар учрашиши билан улар ўртасидаги парда эриб каналчани ҳосил қилади.\nҲ ужайранинг биридаги протопласт иккинчисига каналча орқали ўтади ва ядро билан ядроси, цитоплазма билан цитоплазма қўшилади, натижада зигота ҳосил бўлади. Ҳосил бўлган зигота устидан янги қалин пўст қопланади ҳамда ноқулай шароитдан ўзини сақлайди. Қулай шароитнинг ҳосил бўлиши билан ундан янги организм вужудга келади. Бундай кўпайиш кўпинча спирогира сув ўтида учрайди.\n41-расм. Хломидомонада (Chlamydomonas)нинг жинсий кўпайиши: 1 – пектин моддали пўст, 2 – цитоплазмаси, 3 – периноид, 4 – хромотофораси, 5 – ядроси, 6 – вокуоласи, 7 – кўзчаси, 8 – хивчин, 9 – изогаметаларнинг ќушилиши, 10 – гетерогамия, 11 – оогамия, 12 – зигота\nопуляция йўли билан жинсий кўпайиш изогамия, гетерогамия ва оогамия каби уч хил шаклида ўтади. «Копуляция» лотинча сўз бўлиб жуфтлашиш деган маънони билдиради .\nИзогамия грекча сўз бўлиб «изос»-тенг, «гомео»- никоҳланаман, деган маънони билдиради. Катталиги ва шакли бир-биридан фарқ қилмайдиган эркак ва урғочи гаметаларнинг хивчини бўлиб, унинг ёрдамида сувда тез сузиб ҳаракатлана олади.. Улар бир-бири билан қўшилганда хивчинсиз битта ҳужайра - зигота ҳосил бўлади. Бу ҳужайра кейинроқ қалин пўстга ўралиб, ўзини ноқулай шароитдан асрайди. Бундай кўпайишни яшил сувўтларидан улотриксда кўриш мумкин.\nГетерогамия ҳам грекча «гетерос» ҳар хил, «гомео» никоҳланаман дегани. Бунда гаметалар ўзининг катта-кичиклиги билан бир-биридан фарқ қилади. Хивчинли иккала гамета ҳам бемалол ҳаракат қилади. Уларнинг кичикроғи эркак гамета микрогамета, йирикроғи эса урғочи макрогамета ҳисобланади. Микрогамета макрогаметага нисбатан ҳаракатчан бўлади. Иккаласи қўшилганда зигота ҳосил бўлади. Кўпайишнинг бу хили хламидомонада яшил сув-ўтида кузатилади.\nОогамия.Жинсий кўпайишнинг учинчи шакли оогамия бўлиб, грекча «оог» тухум, «гомео»-никоҳланаман деган маънони билдиради. Оогамияда урғочи гамета йирик ва қўзғалмас, эркак гамета эса жуда майда ҳамда ҳаракатчан бўлади. Урғочи гаметанинг хивчини бўлмайди, у тухум ҳужайра деб аталади. Сперматозоид ёки сперма деб аталадиган эркак гаметанинг эса хивчини бўлади. Оогамия яшил сув ўтларида ҳамда қўнғир сув ўтларидан фикусда учрайди. Кўпчилик тубан ўсимликлар ва барча юксак ўсимликлар оогамия йўли билан кўпаяди. Юксак ўсимликларда сперматозоидлар хивчини бўлмагани учун уни спермий дейилади.\nЎсимликларда гаметанинг ҳосил бўладиган жойи гаметангия дейилади. Агар гаметангия бир ҳужайрали бўлса оогоний, кўп ҳужайрали бўлса архегоний деб аталади. Сперматозоид ҳосил қилувчи орган эса антеридий дейилади.\nАгар жинссиз кўпайишда янги организм ўз ирсий белгиларини бир ҳужайра (спора) билан тикласа, жинсий кўпайишда ирсий белгилар иккита (оталик ва оналик) ҳужайра асосида ифодалайди. Шунинг учун ҳам жинсий ҳужайраларнинг қўшилишидан ҳосил бўлган организм иккита мослашувчи наслий белгиларга эга бўлади. Бундай организм яшовчан эмас, балки ноқулай шароитларга чидамлидир. Бу унинг ер юзининг кўпчилик худудларига тарқалишга сабаб бўлган.\nБундай кўпайиш асосан бир ҳужайрали споралар ёки зооспоралар ёрдамида амалга ошади. Спора бу грекча уруғ деган маънони билдиради. «Зоо» эса ҳайвон демакдир. Хивчини ёрдамида сувда ҳаракатланувчи споралар зоспоралар деб аталади. Споралар қуруқликда ўсувчи ўсимликларда ҳосил бўлиб, мустақил ҳаракатлана олмайди. Улар майда ва енгил бўлганлиги учун эсган шамол ҳам уларни бемалол учириб кета олади. Зооспоралар кўпинча сув ўтларида, замбуруғларда ҳосил бўлиб, ўз хивчинлари ёрдамида сувда бемалол ҳаракатланади.\nСпоралар ёки зооспоралар она ўсимликнинг махсус ҳужайраларидан ёки органидан ҳосил бўлади. Уларни агар спора ҳосил қилса, спорангия, зооспора ҳосил қилса зооспорангия деб аталади.\nЭ волюция жараёнида организмларнинг бирмунча мураккаблашиши спорангияларни кўп ҳужайрали бўлишига ва мустақил органга айланишига олиб келди. Шундай қилиб, ҳар бир ўсимлик турида ўзига хос спорангия ҳосил бўлди. Ана шундай ўзига хос ҳар хил спорангия ва ундан ҳосил бўлган споралар замбуруғ турларида кўплаб учрайди.\n42-расм. Ўрмон қирққулоғи (Dryopteris filix mas):\nА – умумий куриниши, Б – барг булагининг остидан куриниши, В – сорусли баргнинг кундаланг кесими,\nГ- споранинг ўсиши, Д – икки жинсли ўсимтанинг остки тамони, Е – архегоний, Ж – антеридий, чиқаётган сперматозоидлар билан, З - ёш папоротник ўсимлиги:\n1 – соруслари, 2 – спорангиялар, 3 – плоцинт, 4 – индузий,\n5 – ризоидлар, 6 – архегоний, 7 – антеридий.\nна ўсимликдан ажралган спора ёки зооспора қулай шароитга тушса, бемалол ўсади, уруғланиш жараёни ўтмасдан янги ўсимлик ҳосил бўлади. Шунинг учун ҳам бундай кўпайиш жинсиз кўпайиш деб аталади. Ҳаво ҳарорати, чиринди ва сув етарли бўлган муҳит споранинг ўсиши учун яратилган қулай шароитдир.\nСпора ва зооспоралар редукцион бўлинганлиги учун улар гаплоид хромосомга эга бўлади.\nАйрим ўсимликлар фақат жинссиз, айримлар эса жинсий, лекин учинчи хил ўсимликлар борки, улар ҳам жинсий, ҳам жинссиз кўпаяди.\nНаслларнинг галланиши организмнинг яшаш даврида икки хил насл пайдо бўлиши ва икки хил йўл билан кўпайишидир. Бу уларнинг бири жинсий, иккинчиси эса жинссиз кўпайишдир. Жинсий насл гаметофит, жинссизи эса спорафит деб аталади.\nСпораларнинг ўсишидан ҳосил бўлган насл - гаметофит гаплоид (X) хромосомлидир, чунки улар митоз йўли билан бўлиниб, ҳужайралар ҳосил қилади. Бироқ, гаметофитда кейинги бўладиган жинсий жараёнда иккита жинсий ҳужайра - гаметанинг қўшилиши натижасида диплоид (2х) хромосомали зигота ҳосил бўлади.\nЗиготанинг ўсишидан ҳосил бўлган жинссиз насл - спорафит ҳам диплоидли, лекин улар ҳосил қилган споралар яна гаплоидли бўлади. Шундай қилиб, ўсимликларда дастлаб жинсий кўпайиш, кейинроқ жинссиз кўпайиш содир бўлади. Демак, йил давомида ана шундай икки хил кўпайишни галланиб кўпайиш дейилади (42-расм). Галланиб кўпайишни йўсинтоифалар, қирққулоқтоифалар, қирқбўғимтоифалар, плаунтоифалар, қарағайтоифалар ва магнолиятоифаларда учратамиз.\nВегетатив кўпайиш-ўсимликнинг йўқолган қисмини ёки органини тиклашга, яъни регенерация ҳодисасига, шунингдек, айрим тана қисмларидан бир бутун ўсимлик пайдо қила олиш ҳусусиятига асосланган Вегетатив кўпайиш бир ҳужайрали организмларда ҳам кузатилади. Бунда уларнинг ҳужайралари иккита ҳужайрага бўлиниб ёш насл ҳосил бўлади (43-расм).\nГулли ўсимликларнинг вакиллари поя, илдиз, шунингдек, илдизпоялари, пиёзбошлар ҳамда туганаклар ёрдамида вегетатив кўпаяди.\nВегетатив кўпайишнинг энг кўп тарқалган усуллари қуйидагилар.\nИлдизпоя. Кўп йиллик ўт ўсимликларнинг илдизпоя орқали кўпайиши маълум. Масалан, ажриқ, ғумай, қирқбўғим, қамиш, қиёқ, саломалайкум каби ўсимликлар шулар жумласидандир.\nЕр ости туганаклар ёрдамида ҳам ўсимликлар кўпаяди. Бундай кўпайишни картошка, тапинамбур, картошкагул каби ўсимликларда учратамиз.\n43-расм. Вегетатив кўпайиш: А — тоғ олмасининг илдиз бачкилари ёрдамида кўпайиши; Б - қулупнайда яшил новда — гажаклар билан кўпайиш; В — крижовникни пархиш усулида кўпайтириш.\nПиёзбош билан кўпайиш асосан чўл, чалачўл, шунингдек, тоғ ўсимликлари орасида кўпроқ учрайди. Кўп йиллик пиёзбош ўсимликлар (тоғ лоласи, чучмома) майда пиёзбошчаларни ҳосил қилиб, катта майдонларни қамраб олади. Қишлоқ хўжалигида лола, саримсоқ, наргиз, илонгул кабилар пиёзчалари билан кўпайтирилади. Айрим ўсимликлар барг қўлтиғида ёки тўпгулларида пиёзчалар ҳосил қилади. Шу пиёзчалар тўкилса, ундан янги ўсимликлар ҳосил бўлади. Бундай кўпайишни айниқса, саримсоқда кўриш мумкин.\nИлдизбачкилар. Илдизбачкилар илдизда эндоген йўли билан қўшимча куртакнинг ривожланишидан ҳосил бўлади. Ўсимликлар илдиз бачкилари ёрдамида тез кўпайиб, катта-катта майдонларни эгаллайди. Ҳар қайси новда ўзининг қўшимча илдизларига эга, шунинг учун улар алоҳида экилса ҳам нобуд бўлмайди. Бундай ўсимликларга олча, гилос, терак, акация, дўлана, печак, какра, қизилмия ва бошқалар киради.\nЕр усти новдалар ёки гажак. Судралиб ўсадиган ўсимликлар ер усти новдалари ёки гажак (мўйлаб)лари ёрдамида кўпаяди. Палак отиб, ўрмалаб ўсувчи ўсимликлар (қулупнай, ғозпанжа) шундай усулда кўпаяди. Гажакнинг тупроқда тегиб турган қисми қўшимча илдиз ҳамда куртак чиқариб, янги ўсимликни ҳосил қилади. Икки йил давомида бир туп қулупнайдан 200 гача ўсимлик ҳосил бўлади.\nПархиш. Пархиш қилиб кўпайтириш. Ўсимлик шохлари ёнсимон шаклда ерга эгилади ва новдасининг учи ердан чиқиб турадиган қилиб кўмилади. Маълум вақтдан сўнг новданинг кўмилган қисмида қўшимча илдизлар пайдо бўлади, шундан кейин пархишни бошқа жойга кўчириш мумкин.Пархиш қилинадиган новданинг тилиниши тез илдиз отишига ёрдам беради. Анор, тол, ток, крижовник ва анжирлар пархиш қилиб кўпайтирилади.\nҚаламча билан кўпайтириш. Она ўсимликдан қирқиб олинган, вегетатив кўпайиш учун хизмат қилувчи ўсимликнинг бир қисмига қаламча дейилади. Қаламчалар кўпинча ўсимликнинг новдаларидан тайёрланади. Ток, терак, тол ва анорлар қаламча; олча, атиргул, сирень тоу-сағиз, крим-сағизлар илдизлари билан бегонияънинг айрим турлари, бинафша ва глоксиниялар эса барги орқали кўпаяди.\nТупларни бўлиш. Кўп йиллик манзарали ўсимликлар (флокс, наврўзгул, отқулоқ, равоч) ҳамда бута (наматак) ларнинг тупланган новдалари кавлаб олиниб илдизи билан бўлиб ўтказилади.\nПайвандлаш. Пайвандлаш (трансплантация) деб, куртакнинг ёки қаламчанинг бошқа ўсимлик билан қўшилиб ўсиб кетишига айтилади (44-расм). Ўтқазиладиган ўсимлик пайвандуст, пайвандланадиган ўсимлик пайвандтаг деб аталади. Пайвандлаш усули билан асосан қўшимча илдиз чиқариши қийин бўлган мевали дарахт ва резавор ўсимликлар кўпайтирилади. Пайвандлашнинг бир қанча усуллари (қаламча пайванд, куртак пайванд, искана пайванд ва ҳоказолар) мавжуд бўлиб ҳамма усуллари ҳам ўсимликнинг навини яхшилаш ва ундан юқори ҳосил олишга қаратилган.\n44-расм. Пайвандлашнинг турлари:\n1 – ёрма пайванд; 2 – пайвандуст; 3 – пайвандтаг;, 4 – куртак пайванд.\nБуюк рус олими И. В. Мичурин узоқ йиллар давомида ўсимликларни вегетатив кўпайтиришнинг ҳар хил усуллари билан шуғулланди. У пайвадтаг билан пайвандустнинг ўзаро таъсирини ўрганиб, янги биологик таълимотни яратди ва яқин қариндош ўсимликларнигина эмас, балки узоқ турларни ҳам вегегатив йўл билан дурагайлаш мумкинлигини кўрсатиб берди. Шундан фойдаланиб, мева дарахтларининг кўплаб қимматбаҳо навларини яратди.


ХОТИРАНИ ҚАНДАЙ ҚИЛИБ ЯХШИЛАШ МУМКИН?\nХотира билан боғлиқ бўлган илмий текширувлар доимий равишда олиб борилади. Олимлар хотирада сақлаб қолиш механизми ва сақланган ахборотларни қайтадан баён қилиш қилиш учун энг қулай шарт-шароитларини ўрганишади.\nШу каби текширувларнинг бирида ахборотларни ўзлаштириш ва сақлаб қолишда кортизол гормонини мухим роль ўйнаши айтиб ўтилди. Кортизол – стресс гормони хисобланиб, хотирадан маълумотларни йиғиб олишда қатнашади, аммо унинг ортиқча кўплиги бу жараённи бузади.\nОлимлар бу омилни ўз текширувларида ўрганишга қарор қилишди. Текширилувчиларга маълум хажмдаги ахборотларни эслаб қолиш ва уни маълум муддатдан сўнг баён қилиш тавсия этилди. Эслаб қолиш ва баён қилиш даврида эса кўнгиллиларни 3 гурухга ажратишди. Уларнинг биринчисига компьютерда агрессив ўйинлар ўйнаш, иккинчи гурухга югуриш, учинчи гурухга эса бор йўғи тоза хавода сайр қилиш шарти қўйилди. Натижа қуйидагиларни кўрсатди: Маълумотларни ёдлаб олиб кейин югурган инсонлар гурухида хотира кучайгани маълум бўлиб, бу югуриш пайтида кортизол гормонини ажралиши билан тушунтирилди. Компьютерда ўйин ўйнаган гурухдаги инсонлар паст кўрсаткични намоён килишди. Сайр қилган инсонлар эса оралиқ натижани қайд этишди.\nХулоса. Ахборотларни яхши эслаб қолишни истасангиз, уларни ёдлагандан сўнг жисмоний юкламалар билан шуғулланинг.\nМай 19, 2019 523 1 Рукн ФОЙДАЛИ МАСЛАХАТЛАР\nХОТИРАНИ ЯХШИЛАШНИНГ 12 ТА ТАБИИЙ УСУЛИ...\nМай 06, 2018 1091\nНИМА УЧУН ИНСОН ҚАНДАЙ ТУҒИЛГАНИНИ ЭСЛАЙ ОЛМАЙДИ? ...\nЯнв 31, 2019 589\nАвг 17, 2017 28848\nОкт 19, 2017 23529\nАвг 21, 2017 21609\nСен 27, 2017 15726\nАвг 22, 2017 15449\nОкт 01, 2017 13235\nНоя 24, 2017 13048\nАвг 17, 2017 12058\nСен 02, 2017 11668\nАвг 21, 2017 10526\nАвг 27, 2017 9674\nОкт 19, 2017 9118\nАвг 22, 2017 8898\nСен 02, 2017 8734\nАвг 17, 2017 8685\nНоя 27, 2017 8433\nСен 10, 2017 7559\nОкт 31, 2017 7543\nАвг 31, 2017 7175\nАвг 20, 2017 7134\nАвг 20, 2017 7124\nСен 21, 2017 6841\nАвг 27, 2017 6798\nАвг 22, 2017 6569\nСен 06, 2017 6497\nАвг 26, 2017 6456\nНоя 26, 2017 6242\nАвг 25, 2017 5810\nСен 20, 2017 5614\nСен 03, 2017 5308


Россиялик енгилатлетларни халқаро мусобақаларга қўймаслик қарори уларнинг муттасил допинг истеъмол қилишлари билан боғлиқ. Бу ҳам етмагандай, россиялик спортсменларни допинг билан мураббийларнинг ўзлари таъминлайди, маҳаллий РУСАДА антидопинг агентлиги бўлса тақиқланган препаратларни қўллаш фактларини яширишга ёрдам бериб келади.\nУмуман, катта спортда спортсменларга синчковлик билан назар ташлашга тўғри келади, дея ҳисоблайди рассом Туз, чунки қаршингизда одам эмас, балки дориворлар билан шиширилган робот турган бўлиши мумкин.\ndata-title="Россиянинг спортсмен-роботлари ёзги олимпиададан четлатилди" data-description="Россиялик енгилатлетларни халқаро мусобақаларга қўймаслик қарори уларнинг муттасил допинг истеъмол қилишлари билан боғлиқ. Бу ҳам етмагандай, россиялик спортсменларни допинг ..." data-image="https://eltuz.com/wp-content/uploads/2016/06/rasm1582.jpg" data-url="https://eltuz.com/satira/196343/" data-services="facebook,odnoklassniki,twitter,telegram" data-counter="ig">\n«Озодлик» радиосининг билдиришича Тошкент шаҳридаги деярли барча банк ходимларига уйма-уй юриб кексалар пенсияларини пластик картага ўтказиш топшириғи берилган. Ҳар ...\nРоссиянинг Воронеж шаҳрида сиëсий арбоб Владимир Анишчев 2018 йилнинг 21 февраль куни 82 ëшида оламдан ўтди. Анишчев 1991 йилгача ...


«Облздрав», «райздрав» тизими Ўзбекистонда бутунлай тугатилади — Фарғона шифокори\nЯқин ойлар давомида Ўзбекистон тиббиёт тизимида катта ўзгаришлар кутилмоқда. Хусусан, Соғлиқни сақлаш вазирлигининг вилоят бошқармалари ва туман бўлинмалари тугатилади, деб маълум қилди президент Шавкат Мирзиёев.\nПрезидент Шавкат Мирзиёев 31 январь куни Давлат геология ва минерал ресурслар қўмитасида ўтган йиғилишда тиббиёт соҳасида маъмурий ислоҳот қилинишини таъкидлади.\n«Яқинда кўрасизлар, тиббиётда катта ўзгаришлар бўлади, бюрократия йўқолади. «Облздрав», «райздрав» тизими Ўзбекистонда бутунлай тугатилади.\nИхтисослашган марказларни ҳам мутлақо ўзгартирамиз. Бизда 16та марказ бор, аммо уларнинг барчаси Тошкентда жойлашиб қолган. Бу марказлар Ўзбекистон учун қилинган, фақат Тошкент учун эмас. Шунинг учун ҳамма филиалларга мустақиллик берамиз. Шу йўналишлар бўйича энг оғир вилоятларга бориб янги марказ қурамиз», – деди президент.\nШавкат Мирзиёев аҳоли орасида озиқ-овқат маданиятига амал қилинмаслиги оқибатида турли касалликлар келиб чиқаётганига алоҳида эътибор қаратди.\n«Мен яқинда йиғилиш қилиб, тиббиёт ходимлари билан шу мавзуда гаплашдим, телевизорда кўрдиларинг. Вазирнинг биринчи ўринбосари мени олдимда 8-10та масала қўйди. Масала – фақат «бер-бер…» Мен бу пулни топиб бераман, лекин сенга Баҳодир Юсупалиевга. – таҳр. битта савол: тиббиёт ходимлари одамларимизнинг озиқ-овқат маданиятини ўзгартириш бўйича қандай қадам қўйди? Озиқ-овқат маданияти қани? Гапирмайсизлар буни.\nНега қишлоқларда озиқ-овқат маданияти йўқ. Овқатланиш маданияти йўқлиги учун ҳам одамлар 50 ёшга бориб, 20-30 кило қоринни кўтариб юради. Бу гапларни ким айтиши керак? Тиббиёт ходимлари айтиши керак. Тўғри, пул керак, лекин бу ҳам керак-ку. Одамларда, халқимизда қачон маданият пайдо бўлади бу борада? Бу бўйича менга бирор киши таклиф бергани йўқ», – деди давлат раҳбари.\n← Фарғонада яна бир шифокор калтакланди. Бу ҳолат қачонгача давом этади?\nЮртимизда “фитомикс” ривожланади. У ўзи нима? →\n06.03.2020 fsh.uz 165\n02.11.2019 fsh.uz 401\n02.05.2018 fsh.uz 651


"Картадан" яширин равишда пулларни ечиб олган шахс қўлга олинди.\n"Пластик картангизни беринг, телефонингизга улаб бераман". "Картадан" яширин равишда пулларни ечиб олган шахс қўлга олинди.\n2020 йил 16 август куни Оқдарё туманида яшовчи, Х. Самарқанд шаҳри бўйича ИИО ФМБ 6-сонли ИИБга шикоят билан мурожаат қилди.\nБатафсил "Картадан" яширин равишда пулларни ечиб олган шахс қўлга олинди.\nСамарқанд шаҳридаги кўп қаватли уйлар куз-қиш мавсумига тайёрми? Ширкатлар фаолияти талаб даражасидами?\n2020-2021 йилларда куз-қиш мавсумига тайёргарлик ишларини назорат қилиш Республика ишчи гуруҳи вилоятимиз шаҳар ва туманларида бўлиб, саккиз йўналишдаги муаммоларни аниқлашди. Жумладан, кўп қаватли уй-жойлар бўйича ҳам хато-камчиликлар кам эмас.\nБатафсил Самарқанд шаҳридаги кўп қаватли уйлар куз-қиш мавсумига тайёрми? Ширкатлар фаолияти талаб даражасидами?\nАбитуриент рухсатномаси кимларга берилмайди\nМаълумки, 22 августдан абитуриентларга тест синовларида иштирок этиш учун “Абитуриент рухсатномаси”ни бериш бошланди.\nБатафсил Абитуриент рухсатномаси кимларга берилмайди


Марғилоннинг 2000 йиллигига. «Марғилонда тўқилган битта атлас учун бутун Бухорони бахш этиш мумкин» - Фарғона.Ру ахборот агентлиги\n21:55 msk, 14 Июль 2020\nБутун Марказий Осиёда бўлгани каби Фарғона водийсида ҳам шаҳарларнинг кўпчилиги майда қишлоқлардан келиб чиққан. Гарчи уларнинг бирданига шаҳар сифатида юзага келганлигини истисно қилиб бўлмаса ҳам.\nҚаерни қишлоқ, қаерни эса шаҳар деб ҳисоблаш керак, деган муаммо фанда ҳали ҳам кўп муҳокама қилинмоқда ва охиригача ҳал қилинган масала эмас.\nИслом дини собит бўлган ўрта асрлар учун шаҳар учун аниқ белги бор эди – бу унда Жума намози ўқиладиган Жомеъ масжидининг мавжуд бўлиши эди.\nАгар қишлоқ ёки шаҳар пайдо бўлганидан буён ёзма манбаларда учраса, бу ерда шаҳарнинг нақадар қадимийлигини аниқлаш тарихчиларга қолади. Агар бундай бўлмаса, худди Марғилонга асос солинган кун аниқланганидай, ҳаммасини археологлар аниқлайди.\nЁзма манбаларда Марғилон дастлаб араб географлари ал-Истаҳрий, ибн Ҳавқала ва ал-Муқаддасий асарларида учрайди.\nХ асрнинг йирик географи Абул-Қосим ибн Ҳавқаланинг энг яхши асарларидан бири «Китобул-масолик вал-мамолик» («Йўллар ва мамлакатлар китоби») даги «Маворауннаҳр шаҳарлари» бўлимида ўқиймиз: «Фарғона бой шаҳар ва қишлоқларга эга бўлган катта вилоятдан иборат шаҳардир. Маворауннаҳрда Фарғонадагидан катта қишлоқлар йўқ; баъзан аҳолисининг кўплиги ҳамда чорва ва яйловларининг кўплигидан қишлоқ чегараси бир кунлик йўлдан ошиб кетиши мумкин».\nШундан сўнг географ Фарғонанинг пойтахти Ахсикат шаҳри эканини (аҳолиси тахминан 40 минг киши) маълум қилади. Ибн Ҳавқала даврида катталиги жиҳатдан иккинчи шаҳар Қува, учинчи шаҳар Ўш бўлган.\nМуаллиф Марғилонни Фарғона мамлакатининг тўққиз округини санаш чоғида айтиб ўтади.\nЎрта асрнинг бошқа шаҳарлари каби Марғилон ҳам уч қисмдан иборат бўлган бўлса керак: ҳукмдор арки, қалъа деворлари билан ўралган ва дарвозаларга эга бўлган шаҳристон ҳамда работ.\nКўринишдан, Марғилон ўша пайтлардаёқ анча катта ҳунармандчилик маркази бўлган ва айниқса, унинг ипак газламалари машҳур бўлган.\nХ асрнинг бошқа тарихчиси асарида: «Марғилонда тўқилган битта атлас учун бутун Бухоро ерларини бахш этса бўлади», иборасига дуч келамиз.\nБу қадар юксак даражадаги тўқувчилик фақат бир неча авлод усталарининг илдизи чуқур анъаналар ва тажрибасига таяниши мумкин эди.\nФарғона шаҳрининг руҳоний муваффақиятлари даражаси ҳам анча юксак эди. Бунда Бурҳониддин Марғинонийнинг бутун ислом оламига машҳур кўп жилдли «Ҳидоя»сини эслаш кифоя.\nXIV асрдан бошлаб Марғилоннинг йирик ва бой ҳунармандчилик маркази сифатида янада аҳамияти ортади.\nБу ерда буюк Темур Фарғона шаҳри ва ерларини ҳеч қачон амалдорларига топширмасдан, уни шахсан ўзи бошқаргани эслаш жоиз.\nТемурийлар давридаги Марғилон ҳақида (XV аср) Бобурнинг жаҳонга машҳур асари «Бобурнома»да қуйидагиларни ўқиймиз: «Яхши қасаба воқе бўлубдур, пур неъмат; анори ва ўруги асру кўп хўб бўлур... Ови қуши яхшидур, оқ кийик Евуқта бўлур. Эли сорттур ва муштзан ва пуршару шўр элдур. Жангарилиқ расми Мовароуннаҳрда шоеъдур, Самарқанд ва Бухорода номдор жангарилар аксар Марғинонийдур. Соҳиби «Ҳидоя» Марғиноннинг Рушдон отлиқ кентидиндур.»\nҲақиқатан ҳам фақат ХХ асрга келиб Фарғона водийси жазирага айланди, қадимда ва ўрта асрларда эса шаҳарлар, қишлоқлар ва экинзор ерлар ўртасида катта-катта ўзлаштирилмаган бўш ерлар, овчилар севган жой – тўқайлар бўлганди.\nҚўқон хонлиги даврида (XVIII-XIX асрлар) Марғилон вилоят маркази бўлган, одатда, хоннинг яқин қариндошлари томонидан бошқарилган ва мамлакат сиёсати, иқтисоди ва турмушида катта роль ўйнаган.\n1812 йилда Қўқон хонлигига келган Ҳиндистон элчиси Мир Иззат Улла ва 1813-1814 йилларда Россиядан келган Филипп Назаров Марғилон ҳақида гапира туриб, аввало унинг кенглиги (айланасига тақрибан ўттиз чақирим), «тўкин ва тинч турмуш, аёллар хушрўй ва хушқомат»лигини қайд этадилар.\nФилипп Назаров ёзади: «Шаҳар марказида очиқ ибодатхона шаклидаги бино мавжуд бўлиб, унинг ичига қизил ипак байроқ қўйилган. Марғилонликлар уни Искандарга тегишли эканини айтишиб, мўътабар санайдилар. Марғилонга янги ҳоким қўйилиши пайтида у ерлик руҳонийлар байроқни қўлга олишиб, қўшиқ айтишиб, ҳокимни табриклагани борадилар...\nБозор раста шаклида жойлашган: савдо бўладиган ҳафтадаги икки ичида одам эртадан кечгача жуда кўп бўлади. Ҳукумат савдогарларнинг газдан ва торозидан уриб қолмасликларини қаттиқ назорат қилади. Шаҳарда турли фабрикалар ишлайди, унда парча, барқут ва Осиёнинг бошқа газламалари ишлаб чиқарилади...»\nБу диёрлар 1913 йилда Чор Россиясига қўшиб олинган пайтларда Марғилон тўрт маъмурий мавзе – Қаландархона, Софултўда, Томозор, Машадга бўлинган ва унда 49 минг аҳоли истиқомат қилган.\nШаҳарда газлама тўқийдиган кўплаб цехлар, 300 дан ортиқ масжид, 38 мадраса, 2000 ўқувчи ўқиган 72 мактаб, 15 ўринли хастахона, 10 ўринли аёллар ва болалар шифохонаси, битта дорихона мавжуд бўлган.\nЙигирманчи асрда Марғилон Фарғона водийси ва Ўзбекистоннинг йирик шаҳарларидан бирига айланган ва юксалишда давом этмоқда.


Артур Геворкян "Насаф"ни тарк этиш сабабини айтиб ўтди - Offside.uz – Offside'да бўлинг, офсайдда қолманг!\nАртур Геворкян "Насаф"ни тарк этиш сабабини айтиб ўтди\n"Насаф"нинг туркманистонлик легионер футболчиси Артур Геворкян ўз фаолиятини Тошкентнинг “Локомотив” клубида давом эттирадиган бўлди. Футболчининг ўзи ушбу қарори ҳақидаги фикрларини айтиб, "Насаф"ни нега такр этганлигига ойдинлик киритди.\n-“Насаф” жамоасидаги фаолиятим, ажойиб даврим бўлди. Бу жамоада катта ютуқларга эришдим. Бундан жуда миннатдорман. Ҳеч қандай норозилигим йўқ. Ҳаммаси кўнгилдагидек бўлди. Бунинг учун клуб раҳбариятига ва мухлисларга ўз миннатдорчилигимни айтиб ўтмоқчиман. Аммо жамоада янгиланиш бўлиши керак, янги кучлар майдонга чиқиши керак. Шу мақсадда “Насаф”дан бошқа жамоага ўтишга қарор қилдим. Буни “Насаф” жамоаси мухлислари тўғри тушунишади деган, умиддаман. Шахсан мен барча мухлисларни ҳурмат қиламан, мени доимо қўллаб-қувватлаганларини ёдимдан чиқармайман. Ҳаммаларингизга раҳмат, - дейди Артур Геворкян.\n05/07, 15:02 0


Озарбайжон ва Ўзбекистон ўртасида ҳарбий ҳамкорлик келишувлари имзоланди\n23 январ 2021, Тошкент вақти: 22:25\nСобиқ Ички ишлар вазири Абдусалом Азизов ҳозирда Ўзбекистон Мудофаа вазирлигини бошқармоқда.\nЎзбекистон Мудофаа вазири Абдусалом Азизов етакчилигидаги ўзбек ҳарбийлари делегациясининг Баку сафари давомида икки давлат ўртасидаги ҳарбий ҳамкорликка оид қатор ҳужжатлар имзоланди¸ деб хабар берди Озарбайжон нашрлари.\nЎзбекистон делегациясининг Озарбайжон Мудофаа вазири Зокир Ҳасанов билан учрашувида¸ ўзаро ҳарбий алоқаларнинг жорий вазиятига юқори баҳо берилган.\nИкки давлат вазирлари ҳарбий¸ ҳарбий-техникавий ва ҳарбий таълим соҳасидаги ҳамкорликни янада кенгайтиришга қарор қилган.\nИкки давлат қуролли кучлари ўртасидаги жорий ҳамкорлик вазиятига оид тафсилотлар эълон қилинмади.


Саудия валиаҳд шаҳзодаси Жамол Қошиқчининг ўлдирилиши учун жавобгар эканини тан олди\n19:10 / 26.09.2019\nФото : EPA/YURI KOCHETKOV\nСаудия Арабистони валиаҳд шаҳзодаси Муҳаммад бин Салмон подшоҳликнинг Истанбулдаги консуллигида журналист Жамол Қошиқчининг ўлдирилиши билан боғлиқ воқеа учун жавобгарликни зиммасига олишини тан олди. Бу ҳақда АҚШ жамоат радиоэшиттириш хизмати PBS (Public Broadcasting Service) сайтида жойлаштирилган Frontline циклига кирувчи ҳужжатли фильм анонсида айтилган.\nЖурналист Мартин Смитнинг ушбу фильми 1 октябрда эфирга узатилади.\n“Бу мен хизматда бўлганимда (PBS вариантида “менинг навбатчилигимда” деб берилган) юз берган. Мен бу воқеа учун барча жавобгарликни ўз зиммамга оламан”, деб айтган Саудия Арабистонида қиролдан кейин муҳимлик бўйича иккинчи ўринни эгалловчи шаҳзода. Бироқ у Қошиқчи билан юз бераётган воқеалардан хабари бўлмаганини таъкидлаган. Шаҳзоданинг айтишича, “подшоҳликда 20 млн фуқаро ва 3 млн давлат хизматчиси бор” ва улардан ҳар бирининг ўз вазифаси бор ва нима қилаётганини билишнинг иложи йўқ.\nШаҳзода журналистни ўлдирган “қотиллар жамоаси” Ар-Риёд ва Истанбул ўртасида подшоҳ оиласига хизмат кўрсатувчи авиапаркнинг хусусий бизнес-жетларида ҳаракатлангани ҳақидаги саволга жавобан “амалдорлар, вазирларнинг ўз вазифаси, жавобгарлик ҳудуди борлигини ва улар подшоҳлик оиласи самолётларидан фойдаланиш ҳуқуқига эгаликларини” айтган.\nЖурналист Смитнинг шаҳзода билан суҳбати 2018 йил декабрида Ар-Риёд яқинида ўтган электромобиллар пойгаси вақтида бўлиб ўтган.\nАр-Риёд сиёсати ҳақидаги танқидий мақолалари билан маълум бўлган Жамол Қошиқчи 2018 йил 2 октябрда Истанбулдаги консулликка ташрифи вақтида бедарак йўқолган. 20 октябрда Саудия Арабистони расмий идоралари журналист консуллик биносида жанжал вақтида ўлдирилганини маълум қилган. Жаҳон ҳамжамияти ушбу жиноятни кескин қоралаб, Ар-Риёдни очиқ-ойдин тергов ўтказишга чақирган.


ЗАМОНАВИЙ КИТОБ ДЎКОНИ ИШ БОШЛАДИ » Ўзбекистон журналистлари ижодий уюшмаси Навоий вилояти бўлими\nНавоий Журналист / Янгиликлар / ЗАМОНАВИЙ КИТОБ ДЎКОНИ ИШ БОШЛАДИ\nКармана туманида “Китоб олами” маънавий-маърифий мажмуаси қуриб фойдаланишга топширилди.\nМажмуанинг очилиш маросимида Президентимиз раҳнамолигида аҳоли, айниқса, ёш авлоднинг маънавий ва интеллектуал эҳтиёжини қондириш, китобга қизиқишини ошириш, мутолаа маданиятини юксалтириш, ёшларни Ватанга муҳаббат, истиқлол ғояларига садоқат ва миллий қадриятларимизга ҳурмат руҳида тарбиялашга алоҳида эътибор қаратилаётгани таъкидланди.\nРеспублика маънавият ва маърифат маркази вилоят бўлимига қарашли мазкур китоб дўкони бир миллиард сўмдан ортиқ маблағ эвазига барпо этилди. Мажмуада энг сара бадиий асар ва китоблар сотилмоқда. Китоб савдо марказида 10 га яқин бўлимлар бўлиб, бу китобхон ва харидорларга манзур бўлаётир. Айниқса, китобхонлар учун мутолаа бурчагининг ташкил этилгани, ўқувчига китоб билан танишиш, асарнинг бадиий қимматини аниқлаб, танлаш имконини беради.\nАйни пайтга қадар вилоятда 2 та “Китоб олами” савдо мажмуаси барпо этилди. Хусусан, “Дўстлик байроғи” ва “Знамя дружбы” газеталари таҳририяти давлат корхонаси маблағлари ҳисобидан 2 миллиард сўм қийматидаги 3 қаватли замонавий бино барпо этилди. Ўзбекистон ёшлар иттифоқи вилоят Кенгашига қарашли савдо мажмуаси ҳам доим ёшлар билан гавжум.\n– Биз, ёшларнинг маънавий оламимиз ва дунёқарашимизни бойитиш мақсадида мазкур мажмуанинг барпо этилганидан мамнунмиз, – дейди Навоий давлат педагогика институти талабси, “Шуҳрат” медали соҳиби Лазиз Қаюмов. – Эндиликда, биз ўз маънавий эҳтиёжимиз учун зарур бўлган адабиётларни кўплаб дўконлардан изламасдан, шу ернинг ўзидан харид қилиш имконияти пайдо бўлди. Энг муҳими, бу маърифат мажмуаси барчага бирдек қулайлик яратмоқда.\nМажмуанинг очилишида вилоят ҳокими Қ.Турсунов сўзга чиқди.


Бугун эрталаб Грузия бош вазири Зураб Жвания иситгичдан газ чиқиши оқибатида заҳарланишдан нобуд бўлди.\nМамлакат ички ишлар вазири Вано Мерабишвили телевидение орқали қилган чиқишида¸ Жвания ўлими суиқасд оқибати бўлиши ҳақидаги тахминларни инкор қилди.\nЖвания жасадини текшириб чиққан врачлар ҳам¸ ўлим газдан заҳарланиш оқибатида рўй бергани ва тананинг на ташқариси ва на ичкарисида шикаст топилганини билдиришди.\nЖвания жасади унинг яқин ўртоғи Раул Юсупов хонадонидан топилган ва газ чиқиши оқибатида Юсуповнинг ўзи ҳам нобуд бўлган.\nЖвания ўлими ўзи ва Грузия учун катта йўқотиш эканини таъкидлаган президент Михаил Саакашвили¸ бош вазирлик ваколатларини ўз зиммасига олди. Конституцияга кўра¸ президент 7 кун ичида янги бош вазирни тавсия қилиши керак.\nЗураб Жвания собиқ президент Шеварднадзе мухолифларидан ва Грузия ’атиргуллар инқилоби’ ташкилотчиларидан бири эди.\nГрузиядаги инсон ҳуқуқлари ва мухолифат гуруҳлари Жвания ўлими тафсилотлари мустақил комиссия томонидан ўрганилиши ва қотиллик ҳам эҳтимолдан соқит қилинмаслигини талаб қилмоқдалар.